Mamu Ayob Pasembor Gurney Drive Meninggal Dunia, Selebriti Turut Bersedih

Dikenali sebagai salah seorang ikon negeri Pulau Pinang, figura yang terkenal dengan Pasembor Rojak nya, Mamu Ayob dikhabarkan telah meninggal dunia pada Isnin lalu (20 Disember 2021).

Berita itu dikongsi oleh netizen di laman Facebook yang bersedih atas pemergian Mamu dan pasti akan merindu gayanya memanggil pelanggan di Anjung Gurney Drive kelak.

“Tiada lagi suara memanggil Rojak, Rojak, Rojak di Anjung Gurney Drive selepas ini..pasti ramai akan merindui Mamu yabg mempunyai gaya beliau yang tersendiri..

“Mamu Ayob Pasembor telah Meninggal dunia..Salam takziah untuk seluruh keluarga Arwah Mamu Ayob, Kami pasti merindui Mamu Ayob..Inalillahiwainalillahirojiun” kongsi pengendali Facebook Penang Kini

Bukan sahaja warga Pulau Pinang dan pelancong yang mengenalinya, berita sedih itu turut dirasai oleh beberapa selebriti tempatan seperti Sharnaaz Ahmad dan Aidid Marcello. Menerusi hantaran Sharnaaz di Insta story nya, pelakon itu menitipkan Al-Fatihah buat pengusaha makanan terkenal tersebut sambil berkongsi status yang dimuatnaik Aidid.

Menjengah pada hantaran Aidid, pengacara dan pengarah itu menyifatkan pemergian Allahyarham sebagai satu kehilangan yang besar. Mengimbau kenangan, Aidid berkata adalah satu kemestian untuk dirinya menikmati sajian lazat daripada Mamu setiap kali berada di Pulau Pinang.

“Kalau pi gurney drive memang sah akan singgah pekena rojak mamu. Tapi hari ini(Isnin) mamu dah pergi buat selamanya. Semoga mamu tenang disana. Jom pause (berhenti) sat, baca Al-Fatihah sedekah dekat mamu” kongsi Aidid

Dikesempatan itu, Aidid turut mengucapkan takziah buat keluarga Allahyarham yang disusuli komen yang hampir sama daripada kenalan selebriti dan pengikut-pengikutnya.

A post shared by Aidid Marcello 🎬 (@aididmarcello)

“Takziah kepada seluruh keluarga mamu. Terngiang-ngian nyanyian unik mamu. Innalillah” katanya menutup perkongsian

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Puteri Balqis Jawab Persoalan Peminat Mengenai Isu ‘Muslim Gay’

Pelakon yang kini meningkat remaja, Puteri Balqis memberi peluang kepada pengikut dan peminatnya di Instagram untuk bertanyakan sebarang soalan yang mahu ditanya kepada dirinya.

Salah satu persoalan yang diberikan oleh peminatnya adalah mengenai pendapatnya terhadap individu Muslim yang suka pada kaum sejenis (gay).

“Pendapat tentang individu Muslim gay.”-Soal peminat

Menjawab persoalan tersebut, Balqis menjelaskan bahawa ianya  merupakan satu lagi bentuk kasih sayang dan Tuha boleh memahami pelbagai bentuk kasih sayang yang wujud.

“Ia satu lagi bentuk kasih sayang. Tuhan itu memahami, Tuhan itu dwibahasa oleh itu Dia boleh memahami pelbagai bentuk kasih sayang.”- jelas Balqis

Tambah Balqis lagi, dia meminta orang ramai untuk percaya pada Pencipta bahawa manusia diwujudkan untuk bercinta.

“Terlalu banyak kebencian, kenapa larang cinta terakhir ini? Percaya pada Pencipta anda, anda diwujudkan untuk bercinta.” katanya lagi

Sekadar info,baru-baru ini Murai MY melaporkan Balqis menitipkan pesanan di Instagram buat mereka yang tidak menyukainya. Ia berikutan segelintir netizen merasakan penampilannya yang terkini kelihatan agak berbeza bagi seorang pelakon yang baru berusia 14 tahun.


‘Bantulah Dengan Apa Cara Sekali’- Saharul Ridzwan Titip Pesan Untuk Orang Ramai

Ramai selebriti tanah air berusaha dan cuba menghulur bantuan buat mangsa banjir di sekitar Selangor dan Kuala Lumpur dengan cara mereka sendiri. Malah pelakon berbakat Saharul Ridzwan juga memberi sumbangan mengikut kemampuan diri.

Berikutan bencana banjir teruk, pelakon Saharul Ridzwan juga antara salah seorang yang memberi bantuan buat mangsa terjejas bersama rakannya yang lain.

Menerusi perkongsiannya di Instagram baru-baru ini, aktor ini memesan orang ramai boleh menghulurkan bantuan mengikut kemampuan masing-masing dan menitip doa agar tuhan menguatkan semua orang menghadapi musibah ini.

“Menggembirakan muslim yang lain, satu amalan yang disukai Allah.

Bantulah dengan apa cara sekali, mengikut kemampuan diri kerana Allah. InShaaAllah.

Kita sedekahkan Al-Fatihah untuk diri kita sendiri termasuklah saya dan semua mangsa-mangsa banjir, semoga Allah pelihara hati untuk hadapi apa segala ujian.

InShaaAllah, pasti ada rahmat buat mereka yang terkesan dengan ujian ini. Amin Allahumma Amin.” Luahnya.

Melihat perkongsian aktor tersebut di media sosial ramai peminatnya memberi pelbagai komen, namun kebanyakannya mendoakan usaha pelakon tersebut memberi bantuan dan bersetuju dengan apa yang dinyatakan di Instagram nya.

“Bantulah ikut cara masing-masing.. Ikut kemampuan diri..”

“Alhamdulillah, semoga Allah beri kekuatan dan rahmat untuk bantu semua bangsa banjir tidak mengira sesiapa pun mereka.. Amin”

“Semoga dipermudahkan segala urusan abang Shahrul sekeluarga”

“Assalamualaikum abang, moga selalu sihat dan bertambah rezeki, dan keluarga abang dalam lindungan Allah, amin”

“Alhamdulillah semoga dipermudahkan urusan” komen mereka

Bagi yang ingin membantu mangsa banjir, seperti kata Saharul Ridzwan bantulah mengikut kemampuan masing-masing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Siap Pacak Khemah Masak Wagyu Pizza”- Netizen Terharu Cik Epal & Suami Hulur Bantuan Kepada Mangsa Banjir

Bencana banjir yang melanda di beberapa kawasan dalam negara telah membuka peluang buat pasangan usahawan yang juga pengamal media sosial terkenal, Cik Epal dan Jofliam untuk memberi bantuan buat mereka yang memerlukan.

Bukan sahaja telah membeli bot, mengerahkan tenaga dan menyalurkan kelengkapan, pasangan suami isteri ni juga telah mendirikan khemah di sebuah Pusat Penempatan Sementara (PPS) mangsa banjir bagi menyediakan menu piza kepada mereka.

A post shared by Cik Epal 🍎 (@cikepal06)

Hantaran tersebut turut ditangkap layar oleh pengguna laman Twitter yang dikongsi semula menerusi akaunnya yang kini telah tular. Ciapan yang telah mendapat lebih dari 8 ribu tanda suka itu (ketika artikel ini ditulis) mencetuskan rasa terharu dikalangan netizen atas sikap dermawan Cik Epal dan Jofliam.

Seronok tengok orang kaya dan pemurah macam cik epal. Dengar je banjir terus beli bot dan beli barang bantuan untuk sedekah. Siap pacak khemah masak Wagyu pizza dekat mangsa banjir. Semoga kita pun kaya raya dan tak kedekut untuk memberi kepada masyarakat. Amin🤲🏻

— Sitijamil92 (@ctjamil92) December 22, 2021

Lebih mengharukan, dalam sebuah hantaran Cik Epal turut memberitahu kenderaan pelbagai guna, ATV milik mereka telah rosak ketika berada dalam misi memberi bantuan. Namun, menurutnya perihal tersebut tidak penting ketika itu kerana ingin mengutamakan bantuan yang perlu disalurkan,selamat tiba kepada mangsa-mangsa banjir.

“Jalan memang teruk dan berselut.Kereta pon tak boleh masuk nanti sangkut.

“Sampai ATV kitorang pon berasap.Tapi kitorang kezzahh (tidak kisar) kan je.Balik nanti ATV boleh repair.Janji bantuan sampai ke rumah depa yang terputus jalan ini” kongsi Cik Epal

Rata-rata pengikut pasangan ini mengucapkan terima kasih atas kesudian dalam memberikan pertolongan selain mendoakan mereka terus dimurahkan rezeki.


Tak Salah Lelaki Untuk Menangis! Yasmin Titip Pesanan Kepada Kaum Adam

Pelakon dan pengacara popular, Yasmin Hani tampil menitipkan pesanan buat kaum lelaki agar tidak malu untuk menunjukkan perasaan sedih di hadapan orang lain.

Pesanan itu dibuat Yasmin menerusi perkongsian hantaran di Instastories miliknya yang turut berharap agar mereka tidak memendam perasaaan.

“Jangan segan nak tunjuk sedih, luahkan perasaan. Bila letup lagi susah. Semua susah. Tak perlu tunjuk kuat bila tak kuat. its ok.”- kongsi Yasmin

Yasmin atau nama penuhnya Yasmin Hani Richardson turut mendedahkan bahawa dia tidak pernah melarang anak-anak lelakinya, Noah Ismail Wong dan Eissa Elzander Wong untuk menangis kerana mereka juga mempunyai perasaan.

“Saya tidak pernah memberitahu anak-anak lelaki saya tidak boleh menangis. Tidak pernah. Mereka juga ada perasaan.”-dedah Yasmin

Dedah Yasmin lagi, dia akui pernah arwah bapa pernah menangis di hadapannya.

“Arwah my dad pernah je nangis depan i. Takde ego. Dari situ i faham apa yang boleh melukakan dia dan kita kelak.”- kata Yasmin

Kaum lelaki, anda tidak perlu rasa malu untuk menunjukkan perasaan sedih anda di hadapan orang lain, Luahkan saja okay!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Daiyan Trisha Tak Rai Hari Lahir, Beri Bantuan & Rewang Di Gurdwara Untuk Mangsa Banjir

Pelakon dan penyanyi berbakat, Daiyan Trisha berkongsi foto dan video ketika berada di Gurdwara di Instagram semalam, 22 Disember 2021 (Rabu).

Menerusi hantaran di media sosialnya, semalam merupakan hari lahirnya yang ke-28 namun Daiyan tidak meraikan ulang tahun kelahiran sebalik menggunakan masa yang ada dengan memberi bantuan untuk mangsa banjir.

Melihat di Instagram, selebriti ini membeli barang-barang keperluan untuk mangsa banjir dan kemudian menuju ke Gurdwara Sahib bagi membantu merewang bersama-sama dan membungkus makanan untuk mereka yang terjejas.

Melihat suasana di Gurdwara, Daiyan mengatakan dirinya sangat terharu melihat ramai orang yang bekerja keras cuba meringankan beban mereka yang terjejas akibat banjir.

Daiyan yang menginjak usia 28 tahun semalam, mengatakan dirinya berharap agar orang ramai dapat turun padang untuk hulur bantuan atau cuba memberi sumbangan jika berkemampuan.

A post shared by Daiyan Trisha (@daiyantrisha)

Tadi Daiyan sempat beli sedikit barang-barang keperluan untuk mangsa banjir dan terus ke Gurdwara Sahib, PJ. Merewang bersama-sama dan bungkus sedikit makanan untuk diagihkan. Hati saya sangat tersentuh melihat semua orang bekerja keras cuba meringankan beban mereka yang terjejas.

Kemudia kami ke SMK USJ 23 untuk hantar sedikit barang keperluan. Tuhan merahmati kamu semua yang tinggal di PPS dan bantu bekerjasama agihkan bantuan.

Daiyan harap korang boleh tolong doakan supaya mangsa banjir dan semua yang menolong dipermudahkan urusan dan dilindungi tuhan. Kalau ada rezeki lebih, boleh derma. Saya kongsi banyak saluran di highlight helpline saya.

Kalau ada masa, turun padang. Kalau tak ada, boleh tolong kongsi kesedaran dan maklumat. Itu saja harapan hari lahir saya untuk tahun ini, ia akan jadi hadiah yang terbaik.

Tak lupa juga kepada semua, terima kasih untuk ucapan. Saya sangat sayang anda semua. Semoga kita semua sentiasa dipeluk kasih-Nya.

Perkongsian selebriti ini mendapat perhatian ramai rakan artis dan juga peminat, masing-masing membanjiri ruangan komen dengan memberi ucapan dan doa.

“Selamat hari lahir bidadari” @zahirahmacwilson

“Selamat hari lahir sayang” @hannahdelisha

“Selamat hari lahir si cantik dan wanita sentiasa merendah diri” @sweetqismina

“Selamat hari lahir. Gembira lihat anda bantu untuk mangsa banjir, terus lakukan ini Daiyan semoga Allah rahmati anda selalu”

“Selamat hari lahir wanita cantik dengan hati yang cantik”

“Selamat hari lahir D! Semoga Allah mudahkan segalanya dan jaga diri” komen peminat

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa Gembira Pertubuhan Dapat Kepercayaan Wakili Orang Ramai Bantu Mangsa Banjir

Pelakon, pengacara dan usahawan terkenal Neelofa berkongsi berita gembira di akaun Instagram nya, di mana pertubuhan yang dibangunkan iaitu Kasih Neelofa menerima kepercayaan orang ramai untuk sampaikan sumbangan orang ramai kepada mangsa banjir.

Pasukan Kasih Neelofa bersama-sama suami Neelofa, Haris Ismail, turun padang bagi menghulurkan bantuan barang keperluan hasil sumbangan orang ramai untuk mangsa banjir di Kampung Padang Jawa dan Hulu Langat baru-baru ini.

Dalam masa yang sama Neelofa turut mewar-warkan pasukannya kini sedang mencari sukarelawan bagi membantu mangsa banjir.

“Pertubuhan @kasihneelofa di Misi Banjir Taman Sri Nanding. Terima kasih semua atas bantuan dan kepercayaan yang diberikan untuk kami wakili semua turun padang dan membantu mereka mangsa banjir di Hulu Langat.”

“Kami juga berkesempatan ke Kampung Padang Jawa untuk sampaikan bantuan anda semua melalui Pertubuhan @kasihneelofa

Sukarelawan diperlukan. Hubungi 0134811290 untuk maklumat lokasi dan cara penyertaan” kongsinya

Melihat perkongsian video di Instagram usahawan selebriti ini, ramai peminat turut tumpang gembira dan mendoakan agar urusan mengagih bantuan kepada mangsa banjir berjalan dengan lancar.

“Alhamdulillah.. Semoga dipermudahkan segalanya dan dilindungi Allah dan baik-baik semua”

“Terima kasih @neelofa adakan platform ni. Senang kami nak hulurkan sumbangan yang boleh kami percayai. Semoga Lofa sentiasa di dalam lindungan dan rahmat Allah SWT. Aamiin Ya Rabb”

“Alhamdulillah.. Terima kasih Pertubuhan Kasih Neelofa bantu bersihkan Taman Sri Nanding termasuk rumah abang saya. Semoga Allah beri ganjaran yang berlipat ganda atas usaha kalian”

“Alhamdulillah semoaga Allah permudahkan segalanya” komen mereka


“Kena Bagitau Orang Ek?”-Fizz Fairuz Persoal ‘Pak Menteri’ Letak Wajah Sendiri Pada Kotak Sumbangan Banjir

Pelakon, Dato Fizz Fairuz tampil mempersoalkan sikap segelintir ahli politik  yang menampal wajah mereka pada setiap kotak sumbangan pada mangsa banjir di Malaysia.

Menerusi Insta Stories miliknya, Fizz turut meluahkan rasa hairan apabila melihat kotak sumbangan termasuk yang berkaitan pasti akan kelihatan wajah segelintir ahli politik sebelum diberi kepada mangsa banjir.

“Kenapa setiap kali pak menteri-menteri ni nak buat sumbangan kena letak poster, sticker, muka diorang kat lori, kotak, plastik, depan lori. “-Soal Fizz

Malah, Fizz turut menyindir tindakan tersebut seolah-olah ingin memberitahu kepada umum mengenai siapakah pemberi bantuan selain menyifatkannya hanya untuk tujuan publisiti semata-mata.

“Aku kurang paham, nak kena bagitau orang ke dia bagi semua tu? Dia nak nama la ek? Kena bagitau orang ek?”- soalnya lagi

Tambahnya lagi, dia tidak menolak tindakan itu seumpama seperti ingin memancing undi orang ramai pada Pilihanraya umum (PRU) akan datang selain mempersoalkan keikhlasan mereka.

“Ooo aku bagi semua ni, so korang kena letak muka aku tau, nanti PRU orang undi aku lagi hahaha..Itu kira ikhlas ke?”- katanya lagi

A post shared by Dfizzfairuz 🇲🇾 (@fizzfairuzofficial)

Sekadar info, Fizz antara selebriti yang ‘turun padang’ bagi membantu mangsa-mangsa banjir yang memerlukan bantuan. Antara negeri yang paling terjejas ketika ini adalah Pahang yang terus mencatatkan angka pertambahan mangsa banjir.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fauziah Nawi Pelik Kutip Sumbangan Beli Water Jet Bernilai RM1K Seunit

Tular di media sosial milik seniwati tanah air Fauziah Nawi, yang memuatnaik iklan sumbangan pembelian water jet dari Pemuda Amanah Nasional di akaun Instagram nya hari ini.

Pelakon veteran ini berkongsi pandangannya mengenai iklan tersebut, yang mana parti tersebut meletakkan harga sumbangan pembelian untuk seunit water jet bernilai RM1k. Berikutan itu, aktres ini tertanya-tanya sama ada betul atau tidak harga water jet mencecah ribuan ringgit begitu.

Apa? RM1000 satu unit? Betul kah? Brand apa kah yang hingga begitu harganya?

Melihat perkongsian dari seniwati terkenal ini, ramai peminatnya memberi komen dengan mengatakan bahawa harga untuk seunit water jet tidak sampai beribu sebenarnya.

“Sebab kerajaan ni mana nak pi beli sendiri di kedai semua, harap pembekal.. Pembekal memang markup harga kaw-kaw, 2-3 kali ganda.. Semua tunggu kuota/buka pekeliling barulah boleh buat tindakan.. Tu perangai kerajaan.. Pembekal memang syok lah”

“@fauziahnawi harga tak sampai 1K… Paling-paling mahal pun 2xx.xx keatas..”

“Assalamualaikum mummy @fauziahnawi yang ni harganya tak sampai 1K. Ratusan ringgit je”

“Terlalu ramai sangat yang ambil kesempatan. Water jet saya dan team pakai pun baru RM350 1200Kw” komen mereka

Jenama apa yang mahal sampai RM1K tu, mungkinkah water jet dari Bosch?


Rita Rudaini Tertanya Netizen Larang Apple Beri Sumbangan Banjir Melalui Kerajaan

Pelakon, Rita Rudaini tampil mempersoalkan tindakan netizen yang tidak membenarkan Ketua Pegawai Eksekutif Apple, Tim Cook untuk menghantar sumbangan dan bantuan kepada mangsa banjir di Malaysia melalui kerajaan.

Menerusi hantaran di Insta Stories, Rita seolah-olah memerli netizen yang telah lupa akan budi kerajaan yang telah memberikan pelbagai kesenangan selepas menerima suntikan vaksin COVID-19.

“Bukan ke korang sokong sangat kerajaan? Eh? Tak bagus ke kerajaan sekarang ni?

“Jangan lupa pulak budi kerajaan bagi kesenangan kat korang lepas terima vaksin..Kerajaan bawak masuk vaksin untuk korang sihat.”- tulis Rita

Tambah Rita lagi, mereka yang tidak menyokong pihak kerajaan sebelum ini telah hilang punca pendapatan dan tidak dapat menikmat pelbagai kemudahan yang disediakan.

“Kami yang tak sokong kerajaan ini hilang punca pendapatan, ditarik kemudahan. Tak boleh sedut udara sama-sama korang sebab membahayakan orang awam. Kenapa nak betray kerajaan?”- soal Rita

Untuk info, beberapa hari yang lalu,Timmengumumkan mereka akan menghantar bantuan kepada Malaysia dan Filipina yang terjejas akibat banjir dan Taufan Rai.

Typhoon Rai has caused so much devastation in the Philippines and Malaysia — so many families have lost so much. Apple will be contributing to relief, recovery, and longer-term rebuilding efforts. #OdettePH

— Tim Cook (@tim_cook) December 21, 2021

“Taufan Rai telah menyebabkan begitu banyak kemusnahan di Filipina dan Malaysia- Banyak keluarga telah mengalami kehilangan. Apple akan menyumbang  bantuan, pemulihan, dan usaha pembinaan semua untuk jangka masa panjang.”-Tweet Tim

Tweet Ketua Pegawai Eksekutif Apple itu telah dibanjiri dengan pelbagai komen netizen dari Malaysia dan Filipina yang meminta individu itu untuk tidak menghantar sumbangan dan bantuan melalui kerajaan.

“Jangan sesekali mempercayai bantuan kerajaan Malaysia dengan sebarang bantuan. Sila hubungi NGO yang berada di barisan hadapan dalam membantu mangsa.”- ciap Netizen

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tahu-tahu Dah Berpisah, Ini 7 Perceraian Artis Malaysia Yang Mengejutkan 2021

Kes perceraian di kalangan selebriti sentiasa menjadi perhatian netizen, lagi-lagi di Malaysia, isu beginilah yang sentiasa di ‘google’.

Setiap pasangan suami isteri pasti mahukan perkahwinan mereka berkekalan hingga akhir hayat, namun beberapa pasangan artis di Malaysia ini akhirnya tewas dan bercerai. Lebih mengejutkan, ada di kalangan selebriti ini dalam diam sudah sekian lama berpisah namun tidak bersedia memberitahu kepada ahli media.

Pada tahun 2021, ramai selebriti memutuskan untuk menamatkan perkahwinan mereka. Murai MY telah menyediakan sedikit bingkisan mengenai 5 pasangan artis yang bercerai di 2021 yang tidak disangka-sangka.

Juara Gegar Vaganza musim ke empat, Aishah, 56, mengakui tidak tinggal sebumbung dengan suami sejak tiga bulan lalu selepas lima tahun melayari bahtera rumah tangga.  Pada 2017, penyanyi bervokal mantap ini mengakui sudah berkahwin kali keempat, namun, enggan mendedahkan butiran lanjut mengenai perkahwinannya itu.

Hanya bertahan selama 4 tahun, King Coco yang pernah mendapat gelaran ‘lots of mix’  ini tiba-tiba sahaja memaklumkan bahawa dirinya tidak lagi bersama suami, Azrin Anas Abdul Shukor. Walaubagaimanapun, King Coco atau  nama sebenarnya, Marshaira Ismail, 23, dia kini telah kembali solo namun enggan memaklumkan tarikh perceraian mereka. Sekadar info, King Coco dan Azrin Anas mendirikan rumah tangga pada 1 Januari 2017 dan telah dikurniakan dua cahaya mata.

Tanpa disangka-sangka,  penyampai radio popular Suria FM, Fizi Ali mengesahkan  perkahwinan yang baru berusia tiga tahun bersama pelakon Shakila Khoriri kini berakhir. Fizi berkata Kosmo, bahawa hubungannya dengan Shakila sudah berakhir dan kini membawa haluan masing-masing. Berita tersebut benar-benar mengejutkan peminat kerana rumah tangga mereka selama ini terlihat ceria dan bahagia.

Siapa sangka pada pertengahan bulan oktober yang lalu, aktres popular, Siti Saleha memfailkan perceraian terhadap suami, Ahmad Lutfi Azhar, 35, selepas berdepan keretakan rumah tangga. Walaubagaimanapun, Saleha tidak mengulas anjut punca perceraian namun dia akur dengan ketentuan hidupnya. Pemenang trofi Asia Model Awards 2020 di Seoul, Korea Selatan itu mendirikan rumah tangga pada 28 Julai 2017 dan tidak dikurniakan cahaya mata.

Pengacara Yasmin Hani menerusi Instagramnya, telah memaklumkan bahawa dirinya telah bercerai dengan suami, Shahrin Razali. Yasmin dan bekas pemain dram Blackrose itu berkahwin pada 2011. Mereka dikurniakan dua cahaya mata iaitu Noah Ismail Wong, 8, dan Eissa Elzander Wong, 5.

Penyanyi lagu Tiada Dirimu, Shila Amzah, 31, mengakui tidak tinggal sebumbung dengan suami sejak dua bulan lalu selepas tiga tahun melayari bahtera rumah tangga.

Tidak mendedahkan secara terperinci punca pergolakan rumah tangga, Shila atau nama sebenarnya, NurShahila binti Amir Amzah reda dengan takdir yang tertulis buatnya. Tambah penyanyi itu, dia telah pun menfailkan perceraian namun masih dalam proses.

Penyanyi yang menempa nama di negara China ini berkahwin dengan Haris Idraki Elias pada tahun 2018. Haris bekerja dalam sektor kewangan di kota London dan pernah bekerja sebagai wartawan di The Star pada tahun 2015. Pasangan ini dikurniakan seoranga cahaya mata lelaki bernama Seth Uwais yang berusia 1 tahun.

Bekas anggota kumpulan Elite, Fiza Halim akui sudah berpisah dengan suaminya, Aizat Al Jefri sejak 22 Julai tahun lalu. Memetik laporan Berita Harian, Fiza mengunci mulut mengenai status dirinya kerana ingin mencari kekuatan mendedahkan perkara sebenar. Ini merupakan perkahwinan yang menemui titik akhir dengan perceraian. Walaubagaimanapun, Fiza reda jodoh dengan juruterbang ini tidak berpanjangan. Mereka berkahwin pada Disember 2016.


‘Hidup Saya Ibarat Santan’- Inul Daratista Kongsi Cerita Naik Turun Kehidupan

Tular di media sosial milik penyanyi dangdut popular Indonesia, Inul Daratista yang menceritakan perjalanan jatuh bangun kehidupannya sebagai santan pagi ini.

Bekas juri Maharaja Lawak Mega ini menceritakan proses pokok kelapa menjadi santan sebagai gambaran perjalanan hidup di media sosialnya cukup menarik dan lain daripada yang lain.

Menurut Inul hidupnya tidak semudah yang orang ramai sangkakan, dirinya juga ada masa susah dan senang cuma tiada siapa yang mengetahuinya. Apatah lagi proses kehidupan seseorang itu juga tidak sama dengan individu lain.

Perlu tahapan dalam sebuah pencapaian, berat dan tidak mudah. Terkadang aku merasa punya 2 kelamin dalam hidup saya, tenaga lelaki kadang perlu dibutuhkan untuk itu.

Harus menunggu kelapa matang pohon hingga dia harus jatuh. (Kita dituntut memahami kemampuan asas kelebihan kita). Setelah kelapa matang dia akan melewati proses untuk dibuka serabutnya..

Lalu tahap selanjutnya di buang batoknya yang cukup alot dan keras.. Kemudian dia akan di kuliti arinya.. Masih dalam perjalanan dia harus di parut..

Lalu di peras.. Kemudian harus di masak hingga keluar jadi santan kani yang akhirnya bisa dimanfaatkan oleh banyak orang oleh kita semua.

Bukan saja santanya, tapi keseluruhan kepala, semua bermanfaat. Hidup saya tidak mudah.. Sama halnya kalian dengan segala kesulitan dan kemudahan hidup kalian, tidak akan pernah tahu 1 sama lain..

Menarik cara Inul gambarkan proses perjalanan hidupnya kan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bertahun Cuba Pulih Hubungan, Shila Amzah Anggap Perceraian Sebagai Jalan Terakhir

Berita mengenai penyanyi Shila Amzah telah memfailkan penceraian dengan suami ternyata mengejutkan peminat dan rakan selebriti.

Manakan tidak, disebalik dugaan banjir yang terkesan pada dirinya dan keluarga, Shila atau nama sebenarnya NurShahila binti Amir Amzah,31 turut mendedahkan sudah dua bulan tidak duduk sebumbung dengan suaminya, Haris Edraki Elias.

Terbaru, Shila memberitahu keputusan yang dibuat itu adalah dari dirinya sendiri tanpa dipengaruhi oleh mana-mana pihak. Menyifatkan perceraian sebagai jalan terakhir setelah bertahun-tahun cuba memperbaiki hubungan mereka, jelas pelantun Patah seribu ini sebagai manusia biasa dia juga berhak untuk hidup bahagia.

“I put my baby first in everything, Untuk jadi ibu yang lebih baik, this time , I chose me. Sha buat keputusan sendiri utk kendalikan masalah ini dengan cara sha..

“Please jangan pandang rendah pada sha ckp sha tak boleh buat keputusan dan dipengaruhi oleh orang lain.. Maybe itu dulu, tapi skrg I took charge of my own life. Sha jarang sekali mengendahkan hati sendiri. Ramai yang tanya kenapa sha pilih Jalan ini ?

“Percayalah, ini adalah jalan yang terakhir, dah bertahun sha cuba. Semua orang nak bahagia. Sha pun manusia biasa” luah Shila

Di kesempatan itu, Shila turut berpesan kepada wanita yang bergelar ibu agar tidak takut untuk membuat sebarang keputusan berkaitan dengan diri sendiri terutamanya melibatkan perasaan.

“Sha cuma nak cakap kepada ibu2 dulu kat luar sana supaya jangan takut..ramai yang suruh ibu-ibu atau bapa-bapa  bertahan dalam perkahwinan demi anak-anak.. tapi, ianya bukan perkara mudah..bila kita nak jaga anak dengn perasaan diri terdera, bukanlah satu environment yang sihat untuk tumbesaran anak” katanya lagi

Akhiri Shila, dia berterima kasih kepada semua pihak yang telah berdoa dan memberikan sokongan terhadap dirinya dan keluarga.

A post shared by Shila Amzah (@shahilaamzah)

Sekadar info, Murai.my sebelum ini melaporkan rumah keluarga Shila di Hulu Langat turut dimasuki air banjir. Selain Shila, antara selebriti yang turut menjadi mangsa banjir adalah pelawak Ebby Yus dan penyanyi Afieq Shazwan.


“My Hubs Seorang Penggeli Yang Teramat”-Nora Danish Terkejut Lihat Nedim Berkaki Ayam Bantu Mangsa Banjir

Pelakon jelita, Nora Danish meluahkan rasa terharu dengan sikap suaminya, Nedim Nazri Aziz yang tidak putus memberikan bantuan kepada mangsa banjir.

Menerusi Insta Stories miliknya, Nora akui rasa terkejut melihat gambar suaminya itu yang hanya berkaki ayam sewaktu bertungkus lumus membantu mangsa-mangsa yang terkesan. Ini berikutan menurut pelakon itu, Nedim merupakan seorang individu yang penggeli.

“Berkaki ayam? My hubs la seorang penggeli yang teramat”- dedah Nora

Tambah Nora lagi, dia berasa bangga melihat suaminya yang sudi membantu mangsa banjir di pelbagai lokasi yang berbeza sehingga bergaduh untuk memberikan bantuan kepada mereka.

“So so proud of you baby. I tak tahu mana you dapat semangat you. 4 hari berturut-turut, dari satu tempat ke satu tempat.

Sampai tak makan, pagi-pagi dan bangun, call sana sini, cari tempat yang memerlukan bantuan, sampai bergaduh nak tolong orang”- kata Nora lagi

Nedim kemudian mengulang siar dan membalas perkongsian isterinhya itu dengan menyifatkan  mangsa banjir iniakan membantu mereka semula kelak dengan penuh ikhlas.

“Semangat saya datang dari dari awak dan anak-anak. Percaya lah satu hari nanti mereka ni lah yang akan bantu kita balik dengan keikhlasan mereka sendiri.”-Balas Nedim

Untuk rekod, Nedim telah bekerjasama dengan badan bukan kerajaan (NGO), The Hope Branch bagi memberikan bantuan di kawasan terjejas banjir di negara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mahu Generasi Muda Terajui Negara, Asyraf Khalid Jelas Sebab Enggan Ambil Pekerja Dikalangan Warga Emas

Usahawan dan suami kepada Tya Ariffin, Asyraf Khalid tampil bersuara menjelaskan dia tidak akan mengambil pekerja yang dikategorikan sebagai warga emas, sekitar usia 60 tahun dan ke atas.

Menurut Asyraf, dia menjelaskan bahawa sebagai ahli perniagaan dia merasakan bahawa jurang umur yang terlalu jauh dan pelbagai kekangan lain antara faktor mengapa dia enggan mengambil pekerja yang berusia 60 tahun dan ke atas.

“Sebagai pemilik perniagaan, saya tidak akan mengupah seseorang yang berusia 60 tahun ke atas, kerana pada saya, jurang generasi terlalu jauh dan sukar untuk membuat mereka memahami cara sewaktu melakukan sesuatu perkara.”-Jelas Asyraf

Tambahnya lagi, dia memikirkan Malaysia dikendalikan oleh mereka yang sudah berusia 70 tahun ke sebagai satu perkara yang menakutkan.

“Memikirkan bahawa Malaysia dikendalikan oleh individu yang kebanyakannya berumur 70 tahunn dan ke atas adalah menakutkan”-kongsi nya lagi

Anak tiri kepada penyanyi popular, Dato Sri Siti Nurhaliza ini turut menggesa generasi muda untuk bangkit terajui negara namun dalam masa yang sama berpendapat mereka juga akan melakukan kesilapan. Bagaimanapun, golongan ini boleh belajar daripada kesilapan tersebut.

“Saya rasa orang muda patut bangkit. Biarkan generasi baru Malaysia menerajui negara. Kita mempunyai begitu ramai pemikiran anak muda yang cemerlang di Malaysia.

Kita perlu tabik dan berterima kasih kepada orang yang berkhidmat kepada kita sebelum ini, tetapi saya fikir sudah tiba masanya generasi baru memimpin.”- jelasnya


Shahrol Shiro Tersinggung Dengan Kenyataan Harith Iskander?

Kecoh di media sosial mengenai isu Angkatan Tentera Malaysia (ATM) tidak turun padang bantu mangsa banjir mendapat perhatian ramai, apatah lagi pelakon dan pelawak terkenal Harith Iskander juga turut menyoal isu yang serupa di laman Twitternya.

Ciapan Harith di media sosial menarik perhatian pelawak Sharol Shiro yang merupakan anak kepada bekas tentera, lantaran itu Shahrol berkongsi pandangannya terhadap isu yang dibangkitkan Harith di akaun Instagramnya.

Shahrol menjelaskan setiap petugas, anggota dan badan bukan kerajaan (NGO) telah melaksanakan peranan masing-masing bagi membantu mangsa banjir.

Pelawak ini juga menyuarakan bahawa pada waktu seperti ini bukannya mencari salah sesiapa, tetapi bersama menghulur bantuan dan cuba ringankan beban yang ditanggung mangsa.

Dalam masa yang sama Shahrol juga menegur bahawa setiap petugas yang hadir memberi bantuan harus dihormati, pelawak ini juga berkongsi beberapa foto anggota tentera menyelamatkan mangsa banjir di Instagramnya sebagai bukti Angkatan Tentera Malaysia menjalankan tugas.

Sebagai anak kepada bekas tentera, saya tersinggung dengan kenyataan anda yang mengatakan sepanjang 4 hari tidak nampak pasukan ATM turun membantu.

Dengan dugaan yang berlaku ini, semua pihak di dalam tekanan. Semua petugas, anggota, NGO dan semua melaksanakan peranan masing-masing.

Situasi ini bukan masanya kita mencari salah mana-mana pihak. Mana-mana pihak yang sampai awal, hulurkanlah bantuan apa yang termampu agar beban yang ditanggung mangsa dapat diringankan.

Berilah sedikit hormat buat petugas-petugas, anggota-anggota serta semua yang hadir memberi bantuan, bukan mencari siapa yang salah.

Jika anda kata tak nampak ATM turun membantu, saya sertakan gambar-gambar mereka yang turut serta dalam menyelamatkan mangsa banjir.

Terima kasih buat petugas-petugas yang bertungkus-lumus siang dan malam membantu. Semoga Allah SWT merahmati kalian” luahnya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Janganlah Datangkan Lagi Kemurkaan Allah’- Jasmin Hamid Kesal Insiden Barang Bantuan Disekat

Insiden barang bantuan disekat dan tidak boleh dikongsi kepada mangsa banjir yang sedang berlaku di beberapa lokasi pusat penempatan sementara (PPS), tular di media sosial dan mendapat perhatian orang ramai khususnya yang menyumbang barang bantuan.

Hal ini juga mendapat perhatian pelakon senior tanah air, Jasmin Hamid yang berkongsi pandangan di akaun Instagramnya semalam.

Pelakon ini mengatakan hal ini tidak sepatutnya berlaku dan berharap agar rakyat Malaysia sedar dan beringat, Jasmin juga turut meluahkan rasa sedih kerana tidak menyangka timbul hal seperti ini.

“ASTAGFIRULLAH… JANGANLAH DATANGKAN LAGI KEMURKAAN ALLAH..

Macam-macam komen pasal hal BANTUAN BANJIR yang saya baca dalam Instagram sahabat saya @iesyatoh2

Ingatkan bila Allah dah bagi PERINGATAN macam ni, kita akan ada KESEDARAN tapi masih juga ada yang LALAI hingga mendatangkan HURU-HARA angkara MANUSIA sendiri..

RAKYAT MALAYSIA kan di kenali dengan HATI EMAS tapi kenapa timbul hal yang tak best macam ni?” Luahnya

Melihat perkongsian di Instagram pelakon veteran ini, orang ramai membanjiri ruangan komen posting tersebut dan rata-rata ramai yang memberi kritikan terhadap petugas pusat penempatan sementara (PPS) yang tidak amanah menjalankan tugas.

“Betul.. Pernah bantu mangsa banjir di Pahang dulu.. Kalau barang bantuan sampai dia orang dah siap letak di bahagian hadapan.. Yang dapat orang-orang dia je.. Yang belakang, bantuan tak sampai.. Kesian sangat.. Tak perlu lah buat macam ni.. Agih je sama rata..”

“INGAT!! Doa orang teraniaya ni makbul taw”

“Dah kenapa dengan petugas tu.. Kalau dah berlebihan.. Tak salahkan bagi pada yang memerlukan.. Itu hak orang mangsa banjir.. Tolong lah jangan hitamkan hati anda” komen mereka

“Harap pihak-pihak berkuasa jangan salah guna kuasa. Siasat lah petugas-petugas kat sana tu.. Berbudi bahasa lah sebab mangsa-mangsa banjir ni bukan nak mereka jadi macam tu..

Jangan lah sombong, layan lah mereka dengan kasih sayang.. Barang-barang keperluan tu bukan untuk disimpan.. Ke perkara ni perlu sampai ke balai..”

Itukan amanah orang.. Untuk diberi kepasa mangsa” komen mereka lagi


Dituduh Jahil Sambut Krismas, Damian Bidas Tohmahan Netizen

Tahun ini Krismas telah jatuh pada 25 December 2021. Sebagai rakyat Malaysia atau dikenali sebagai keluarga Malaysia, seluruh rakyat turut menyambut dan meraikan perayaan ini.

Baru-baru ini komposer, penerbit lagu dan salah seorang anggota kumpulan V.E, Damian Mikhail Seet telah memuat naik satu perkongsian di halaman Instagram miliknya sebagai tanda meraikan perayaan Krismas.

Dalam perkongsian tersebut, dia telah membuat ucapan Selamat Hari Krismas kepada peminatnya bersama dengan isteri dan anak-anaknya.

A post shared by Damian Mikhail 🇲🇾 #theseets (@damianmikhailmusic)

Perkongsian tersebut telah mendapat pelbagai reaksi dari pada golongan netizen. Ada yang mempersoalkan perayaan yang disambut oleh Damian, dan ada juga bersetuju bahawa perayaan tersebut kerana beranggapan perayaan tersebut untuk meraikan kepelbagaian budaya di Malaysia.

Harap – harap sedarlah dari kajahilan dan bawak bertaubat

…syukur dilahirkan di Sabah, tak adalah kami ini jahil sangat hendak bezakan antara kepercayaan, amalan dan budaya orang lain.

Beberapa komen negatif dari netizen telah mendapat respon dari Damian. Damian telah membidas teguran tersebut dengan menyatakan bahawa dalam kalangan keluarganya ramai yang bukan Islam dan keluarganya merayakan semua perayaan di Malaysia dan sambutan ini merupakan cara untuk mendekati orang yang belum Muslim.

Kejahilan yang paling parah adalah kejahilan hati suka cari salah orang lain tanpa usul periksa dan ego rasa diri sentiasa betul dan orang lain semua salah.

Tambahnya lagi, dia masih muslim dan sejahil dirinya itu, dia telah berjaya mengislamkan seramai 31 orang untuk masuki Islam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Ramai Tahu, Fazley Bongkarkan 2 Rahsia Di sebalik Konsert Siti Di London

Baru- baru ini menjadi perbualan hangat di media sosial mengenai satu klip video yang memaparkan persembahan Dato’ Fazley Yaakob dan juga Dato’ Sri Siti Nurhaliza di salah satu konsert Minggu Setiausaha yang diadakan di PWTC.

Disebabkan klip video tersebut menjadi hangat, Fazley sendiri telah memuat naik klip video yang berdurasi 2 minit 27 saat di halaman Instagram miliknya.

Menurutnya persembahan tersebut sejurus sebelum dia mengendalikan konsert Siti Nurhaliza di Londan selaku Penerbit Eksekutif.

A post shared by Dato' Fazley Yaakob (@fazleyyaakob)

Perkongsian itu telah mendapat pelbagai reaksi dari netizen dan ada yang menyatakan bahawa pada konsert tersebutlah Dato K telah memikat Siti Nurhaliza.

Komen tersebut telah dibalas dengan Fazley dengan memaklumkan kepada umum bahawa dia telah memikat isterinya pada konsert tersebut yang mana perhubungan suami isteri mereka telah mencecah 15 tahun pada tahun ini.

Salah satu komen yang mendapat perhatian apabila netizen bertanyakan mengenai perancangan Fazley untuk membawa Siti Nurhaliza ke peringkat antarabangsa seperti di Sydney Opera House dan negara lain.

Fazley turut membalas bahawa mereka telah membuat tempahan untuk membawa Siti Nurhaliza ke Sydney Opera House dan juga pentas di New York. Disebabkan keadaan yang tidak mengizinkan, konsert tersebut tidak dapat diteruskan.

Tambahnya lagi, Fazley bersyukur kerana pada konsert di London itu, dia berjaya mendapatkan Orkestra Simfoni London untuk memainkan lagu lagu Melayu. Syabas!


Anak Vivy Yusof Sanggup Keluarkan Duit Sendiri Untuk Hulurkan Bantuan Kepada Mangsa Banjir

Tragedi banjir yang berlaku di Malaysia telah mendapat perhatian pelbagai lapisan Masyarakat tanpa mengira kaum dan agama dalam menghulurkan sumbangan. Tidak ketinggalan, golongan artis juga turut terlibat dalam menghulurkan bantuan bagi meringankan mangsa banjir.

Tragedi tersebut turut memberi kesan kepada usahawanita, personaliti TV dan ikon fesyen Malaysia, Datin Vivy Sofinas Yusof atau dikenali sebagai Vivy Yusof.

Dia telah memuat naik satu hantaran di halaman Instagram mengenai perasaan sedihnya apabila melihat mangsa banjir dan menunjukkan kepada anak-anaknya situasi sebenar yang terjadi.

Seperti yang dikongsikan oleh Vivy, video yang dikongsikan kepada anak – anaknya telah menyebabkan mereka terdiam apabila melihat paras air dan sampah sarap yang mengelilingi orang ramai.

Setelah menyaksikan video tersebut, anaknya Mariam yang berumur 6 tahun telah menyerahkan kesemua wang simpanannya yang berjumlah RM220 kepada mangsa banjir yang lebih memerlukan.

A post shared by Vivy Yusof (@vivyyusof)

Apa yang dinyatakan oleh Vivy, wang sebanjak Rm220 itu adalah hasil simpanan Mariam yang asalnya bertujuan membeli mainan untuk dirinya, tetapi setelah menyaksikan kejadian banjir, dia menyerahkan kesemuanya wang simpanan tersebut.

Tambahnya lagi, dia berasa puas setelah melihat tindakan anaknya itu dan dia berasa bangga dengan Mariam kerana meletakkan nilai kemanusian lebih tinggi daripada mainan yang ingin dibelinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Positif COVID-19! Netizen Anggap Karma Kepada Kareena Kapoor Kerana Menghina Agama Kristian

Kareena Kapoor, isteri kepada Saif Ali Khan diketahui sebelum ini telah disahkan positif COVID-19. Dia dijangkiti virus itu ketika berada di Mumbai bersama rakannya Amrita Arora.

Menurut IntepSeleb, Kareena dan Amrita dijangkiti virus itu semasa mereka sedang makan bersama. Bukan itu sahaja, Kareena juga telah menularkan virus itu kepada dua anaknya iaitu Taimur Ali Khan dan Jehangir Ali Khan.

Tetapi ahli keluarga Kareena tidak terlalu teruk dan mereka sedang menjalani kuarantin yang sangat ketat di rumah.

Bagaimanapun, keadaan Kareena Kapoor yang positif COVID-19 sebenarnya mendapat cemuhan segelintir netizen.

Mereka menuduh keadaan isteri Saif Ali Khan sebagai karma kerana sebelum ini dia dilihat menghina kitab Injil dan agama Kristian.

Sebelum ini, sekumpulan penganut Kristian telah membuat laporan atas tindakan Kareena Kapoor mengenai buku yang dikeluarkannya sebelum ini. Menurut IntepSeleb, Kareena mengeluarkan sebuah buku dengan tajuk yang memberikan kontroversi, ‘Pregnancy Bible’.

Tajuk buku tersebut dikatakan mengguris hati banyak pihak terutama penganut Kristian. Bagaimanapun, Kareena menafikan ia satu penghinaan kerana dia menjadikan buku itu sebagai satu bentuk pengumuman mengenai kelahiran anaknya, Taimur.


‘Segaknya’- Peminat Terpukau Lihat Wajah Kacak Pelakon Zulkifli Ismail Masa Muda

Perkongsian foto lama pelakon veteran terkenal tanah air Zulkifli Ismail, menarik perhatian peminat di media sosial. Aktor berbakat ini mengimbau kenangan lama sewaktu di zaman remaja di Kedah, sebelum membawa diri ke Kuala Lumpur mengejar impian.

Menerusi perkongsian Zulkifli di Instagram nya, pelakon senior ini tidak menyangka sudah menetap di Kuala Lumpur selama 37 tahun.

Gambar yang dimuatnaik di akaunnya semalam merupakan gambar ketika dirinya berusia 19 tahun, dua tahun sebelum membuat keputusan untuk berhijrah ke Kuala Lumpur.

“Inilah potret seorang remaja kampung berusia 19 tahun.

Kira-kira 2 tahun sebelum berangkat meninggalkan tanah kelahiran, berhijrah ke Kuala Lumpur untuk memburu impian.

Diam tak diam dah 37 tahun saya menjadi warga kota.” Kongsinya

Foto lama milik pelakon veteran ini menarik perhatian orang ramai terutama dikalangan peminatnya, ramai yang memuji wajah aktor ini sewaktu muda sangat tampan dan ada juga yang menyangka wajah aktor ini seakan Remy Ishak.

“Alhamdulillah.. Moga berjaya dalam kerjaya dan moga kekal sihat bos, Aamiin” komen mereka

Betul kata peminat memang tampan aktor Zulkifli masa zaman muda, sekilas pandang macam Remy Ishak pun ada!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wak Doyok Buka Restoran Sushiwak, Netizen Terpukau Ada Menu Sushi Tempe!

Usahawan dan ikon fesyen versatil terkemuka tanah air, Mohd Azwan Haji Mohd Nor atau lebih dikenali sebagai Wak Doyok kini meluaskan lagi empayar perniagaan dalam bidang makanan.

Menerusi perkongsian video dan Insta Stories milik model fesyen hispter ini, Wak Doyok berkongsi berita gembira pembukaan restoran Sushiwak yang terletak di Melawati Mall, Kuala Lumpur pada 26 Disember 2021 (Ahad) semalam.

Wak Doyok membuka restoran sushi pertamanya di Melawati Mall, dengan menawarkan pelbagai menu sushi yang menarik dan unik dengan tawaran harga dari RM1.

“Alhamdulillah. Hari ni 26 haribulan dah mula operasi sepenuh nya @sushiwakmalaysia di Malawati Mall level 3. Jemput lah datang beramai-ramai disini ya. Wak ada sini kalau nak jumpa. #sushiwakmalaysia #sushi” katanya

Melihat perkongsian mengenai pembukaan restoran pertama usahawan selebriti ini, ramai peminat mula membanjiri ruangan komen.

Rata-rata ramai yang memberi komen dengan mendoakan agar perniagaan yang dijalankan berjaya, dan tidak kurangnya yang meminta Wak Doyok membuka cawangan di lokasi yang lain juga.

“@wakdoyok minta buat kat Alor Setar 1 Wak”

“Wah kena gi ni, support. Tahniah Wak, moga sukses terus”

Selain itu, ada juga yang bertanya menu sushi yang unik dan ada juga yang memberi komen akan mencuba sushi yang dijual di restoran milik ikon fesyen tersebut.

Malah ada peminat yang telah mengunjungi restoran tersebut dan berkongsi pandangan terhadap menu unik yang ditawarkan di restoran berkenaan.

“Cawangan baru Wak ni dekat dengan rumah, saya nak cuba sushi Wak ni padu ke”

Menu terhebat Wak, sushi tempe. Saya bangga dengan legasi Wak” komen mereka

Wow, siap ada menu sushi tempe macam menarik! Siapa berminat nak cuba Sushiwak ini, dan berkunjung ke Melawati Mall mana tahu berpeluang jumpa Wak Doyok nanti.


‘Memang Penat Pun”- Peminat Risau Dengan Shila Amzah, Berharap Dapat Bina Hidup Baru Selepas Bercerai

Susulan berita pemfailan penceraian yang didedahkan oleh Shila Amzah sendiri di akaun media sosialnya, ramai peminatnya yang berasa risau dengan keadaan penyanyi tersebut.

Berikutan itu, pelatun lagu Patah Seribu ini buka peluang untuk para peminatnya bertanya dan berkongsi apa saja di Insta Stories bersamanya.

Rata-rata ramai yang berkongsi pandangan peribadi mereka terhadap apa yang dilalui penyanyi tersebut, dan para peminat berharap setelah selesai kes penceraian kelak Shila dapat bina kehidupan yang lebih bahagia.

“Mangsa keganasan rumahtangga, saya tahu ia sukar untuk tinggalkan pendera kerana HUBUNGAN TRAUMA. Tolong jadi kuat, ia bukan salah kamu”

“Bercerai merupakan satu peluang yang Allah beri untuk bina kehidupan baru, bahagia” kongsi mereka

Selain itu, ada juga peminatnya yang meluahkan rasa risau kerana melihat wajah terkini penyanyi tersebut kelihatan seperti keletihan dan tidak cukup tidur. Ada juga peminatnya yang mendoakan agar Allah permudahkan perjalanan Shila untuk sembuh.

“Semoga Allah mudahkan perjalanan kesembuhan kamu. Maaf saya tak dapat berada di sana. Sayang kamu”

“Kak Sha nampak keletihan sangat lah… Tidur cukup? Risau” luah mereka

Apa-apa pun semoga Shila tetap kuat hadapi ujian yang sedang dilaluinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dulu Dok Sepak Terajang Aku”- Bekas Isteri Dakwa Badrul Muhayat Bawa Lari Anak-Anak

Bekas isteri Badrul Muhayat menerusi hantaran di laman Facebook nya tampil mendedahkan tindakan pelakon popular era 90-an itu yang dikatakan telah membawa lari dua anak mereka pada Sabtu lalu.

Dalam hantaran tersebut, turut dikongsi foto salinan laporan polis berhubung dakwaan berkenaan. Menurut bekas isteri Badrul yang dikenali sebagai Julia Ma’wa, semua kelengkapan diri anak-anak seperti kad pengenalan, pakaian dan peralatan sekolah telah diambil oleh pelakon itu selain kK

“Habis semua pakaian anak-anak, buku-buku sekolah anak-anak dia angkut..Pintu rumah saya ada kesan diumpil.. Haritu bergaduh besar dekat rumah mertua saya di slim river ex saya(Badrul) ini buat kecoh nak ambil anak..

“Dia kata nak bawa jumpa nenek diaorg yang dah nazak..Saya pun bagi anak-anak saya ini atas nasihat bapa mertua saya…tak mau jadi besar masalah..Saya tak jadi bawa anak-anak saya ke Taiping sekali..Tadi baru balik tetiba tengok benda yang mencurigakan..

“Ada sarung tangan plastik atas rumput depan rumah saya..Saya dah tak sedap hati.. Saya periksa pintu rumah ada kesan umpil..Cubaan pecah rumah..Saya periksa semua barang-barang anak dah tak ada…IC anak hilang, telefon bimbit anak-anak pun hilang..” dedah Julia

Dalam pada itu, Julia turut memaklumkan kes mereka kini dalam perbicaraan berkaitan perihal tuntutan nafkah anak yang turut mendakwa Badrul culas dalam menunaikan tanggungjawabnya.

“Sekarang saya dalam perbicaraan untuk tuntut nafkah anak.Kes pun tengah jalan..Selama Ini saya yang jaga, bagi makan, tempat tinggal anak dan yang sekolahkan anak-anak.Dia memang tak ada nak bagi nafkah sangat..Kalau bagi pun boleh dikira dengan jari..

“Sejak kami bercerai tahun 2010 sampai sekarang, saya tak sihat dan tak boleh nak kerja lebih-lebih.

“Disebabkan itu saya terpaksa minta bantuan persekolahan daripada pihak Majlis Agama Islam Wilayah Persekutuan (MAIWP). Semua MAIWP yang tanggung persekolahan anak saya sejak dua tahun ini,” katanya lagi

Susulan itu, Julia turut meluahkan rasa ralat dengan sikap Badrul yang disifatkannya tidak berubah selain mengenang kembali insiden dirinya pernah dipukul oleh plelakon itu suatu ketika dahulu.

“Dulu dok sepak terajang aku..tak peduli pun aku dan anak-anak dekat rumah hidup ke mati sibuk peluk betina sana sini.Sanggup habiskan duit beli dadah, bagi scandal makan dari bagi anak bini makan..Dari kecil sampai dah besar aku yang bagi anak-anak makan. Bagi diaorang sekolah bukan kau!” tegas Julia

Di kesempatan itu, wanita ini meminta bantuan orang ramai untuk memanjangkan isu ini agar keadilan dirinya terbela selain mahu anak-anak dapat pulang ke pangkuannya.


Upiak Isil Tidak Kecil Hati Digelar Sebagai Ratu Air Mata

Penyanyi yang berasal daripada Indonesia, Upiak Isil tidak berkecil hati apabila segelintir netizen menggelarkannya sebagai ‘Ratu Air Mata’ di dalam program Gegar Vaganza 8 (GV8).

Malah Upiak, atau nama sebenarnya Silvia Nanda mengharapkan dapat melakonkan watak yang memerlukannya untuk menangis di dalam sesebuah filem di Indonesia, namun sebaliknya dia mendapat watak yang lebih ke arah komedi.

“Saya memang mudah mengalirkan air mata tetapi saya hairan kenapa di Indonesia tidak pernah dipanggil berlakon filem yang memerlukan watak air mata. Saya selalu dapat watak yang kelakar

“Saya tidak minta simpati sebab semoga apa yang kita kongsikan dapat jadi motivasi kepada adik-adik yang ingin bertatih supaya jadi lebih kuat

“Saya pun tak tahu macam mana boleh digelar sebegitu, mungkin masa ibu mengandungkan saya selalu menangis. Saya kalau tengok orang menangis pun boleh jadi sedih, tengok kucing patah kaki pun menangis” seloroh Upiak

A post shared by Upiak Isil Official (@upiak_isil_official)

Dalam pada itu, Upiak yang diumumkan sebagai peserta GV8 tersingkir dalam minggu keenam program itu redha dengan keputusan tersebut. Tidak akan bersedih dan menganggap ia sebagai satu lumrah dalam pertandingan, Upiak sudah mempunyai perancangan tersendiri selepas ini.

“Perancangan selepas ini saya akan teruskan buat lagu, keluarkan single dan meneruskan kehidupan seperti biasa. Untuk filem juga saya akan teruskan sebab ada beberapa projek yang masih tertunda, mereka (produksi) tunggu saya pulang” katanya lagi

Upiak ditemui Murai.my usai tamat konsert minggu keenam GV8 di Putrajaya International Connvention Centre (PICC) pada malam Ahad. Upiak yang berduet bersama Usop menerusi lagu Sembunyi nyanyian asal Misha Omar dan Andy Flop Poppy menjadi peserta yang ketiga diumumkan tersingkir dalam program realiti itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rita Rudaini Dedah Sebab Sering ‘Bersuara’ Di Media Sosial

Pelakon, Rita Rudaini tampil memberi penjelasan mengenai tindakan dirinya yang sering tampil memberikan kenyataan secara terbuka di media sosial terutamanya mengenai isu vaksin.

Terbaru, Rita mendedahkan dia pernah mendapat teguran untuk tidak  bersuara dan mengambil tahu terhadap sesuatu isu. Walaubagaimanapun, ibu tunggal kepada dua cahaya mata ini menjelaskan bahawa dirinya bukan seorang individu yang suka melihat penindasan terhadap orang lain terutama melibatkan dirinya sendiri.

“Dari awal dulu, ada yang menegur saya..supaya tak payah lah bercakap, tak payah lah ambil tahu. Biarkan..Kita jaga kita sudah..

Saya bukan jenis yang suka tengok penindasan pada orang lain apatah lagi penindasan pada diri sendiri. Saya taknak jaga bontot saya sorang-sorang.”-Jelas Rita

Tambah Rita lagi, dia pernah menolak bayaran untuk berlakon apabila mengetahui rakan-rakan kru tidak mendapat bayaran berikutan ia hanya dibayar kepada lead artist sahaja suatu ketika dahulu.

“Saya pernah tak ambik payment berlakon sampai ke sudah sebab rakan-rakan kru tak dapat payment , dan payment hanya dibayar pada artis-artis lead dulu dan tak bagi saya bising-bising kata dapat payment.

Maaf saya bukan jenis orang yang penting periuk nasi sendiri.. Saya tolak semua ni, saya tak nak datang kerja sampai lah kru-kru semua dibayar gaji mereka.”-Kongsi Rita

Rita dalam pada itu, Rita turut menyifatkan  individu yang membisu dan hanya menjaga diri sendiri umpama syaitan yang bisu yang sanggup melihat penderitaan orang lain asalkan diri tidak mendapat tempias.

“Pada saya, orang yang membisu dan hanya menjaga diri sendiri adalah orang yang selfish dan umpama syaitan bisu ..Sanggup tengok penderitaan orang lain asalkan diri tak terkena tempias.” katanya lagi

Di akhir penjelasannya, Rita memberitahu bahawa dia boleh duduk di rumah berdiam diri dan hanya melihat kesusahan dan masalah orang lain kerana ia tidak akan menjejaskan kehidupannya.


“Markah Lopek Pun Menang” – Netizen Pertikai Kemenangan Syafeek & Zazo Dalam Lagu Cinta Kita 3

Meskipun program realiti Lagu Cinta Kita musim ketiga (LCK3) telah melabuhkan tirainya, namun netizen masih hangat memperkatakan mengenai kemenangan yang diperolehi oleh Syafeek & Zazo selaku juara.

Menjengah ke komen hantaran pengumuman para pemenang yang dibuat menerusi akaun Lagu Cinta Kita di laman Instagram, segelintir netizen mempertikaikan kemenangan Syafeek & Zazo dimana mereka menyangka Hariz & Wani merupakan juara yang sebenar.

Malah, ada diantara mereka beranggapan markah yang diperolehi seperti tidak telus selain ingin memboikot program tersebut pada masa akan datang.

“tak pernah miss tengok dari 1st episode sampai final. Endup result macam ini ? Memang la nak tengok keserasian tapi suara pun penting oii 🤦🏻♀ Hello tv3, ramai mintak reveal markah ni come on lah . Memang tak tengok dah lepas ini! Baik layan GV lagi bagus” komen salah seorang daripada netizen

Sekadar info, Syafeek & Zazo membawa pulang sebuah trofi dan wang tunai berjumlah RM 50,000 serta barangan hamper tajaan FLAVETTES NUTRISKINCARE & NIVEA. Naib juara menjadi milik Hariz & Wanie, tempat ketiga pula dimenangi oleh Pasya & Puteri seta Achik & Maria berada di kedudukan tempat keempat. Kesemua finalis turut mempunyai sebuah single baharu bersama muzik video yang kini boleh ditonton di laman YouTube.


TMJ Titip Pesanan Kepada Pihak Yang Hanya Berlakon Bantu Mangsa Banjir

Tunku Mahkota Johor, Tunku Ismail Sultan Ibrahim tampil bersuara terhadap isu bantuan yang diberikan kepada mangsa banjir yang melanda negara baru-baru ini.

Menerusi hantaran di Insta Stories, TMJ memberitahu setiap hari baginda akan memastikan terdapat bantuan atau sumbangan akan disalurkan buat mereka yang memerlukannya.

“Setiap hari pastikan ada bantuan/ sumbangan untuk bantu orang ramai. Sepanjang tahun. Tak Kisah banjir, pandemik atau tidak..

Hanya bantu rakyat sepanjang masa yang kita mampu. Ianya tugas dan tanggungjawab. Hanya selesaikan tugas, Tak perlu berlakon.”- kongsi TMJ

Dalam pada itu, TMJ turut menyifatkan situasi kini telah memperlihatkan segelintir pihak hanya ingin berlakon di hadapan umum dan tidak mementingkan jumlah bantuan yang disalurkan.

“Sedihnya hari ini bukan mengenai apa yang anda lakukan yang penting. Berapa ramai yang anda bantu atau seberapa kerap tidak lagi penting. Ia mengenai sejauh mana anda bagus berlakon.”-kongsi TMJ lagi

Dalam hantaran yang sama, TMJ turut mengucapkan syabas terhadap pihak yang ikhlas memberikan bantuan. Manakala, mereka yang hanya berlakon semata-mata baginda memberi kiasan untuk ‘kembali ke Hollywood’.

“Kepada yang ikhlas dan membantu genuinely syabas. Yang acting go back to Hollywood”-pesan TMJ

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GIVEAWAY] Nak Pasang CCTV Dirumah? Jom Sertai Peraduan Menang Kamera Keselamatan EZVIZ C6N

Pemasangan kamera keselamatan di rumah atau CCTV sudah menjadi satu keperluan bagi setiap orang.  Dengan adanya CCTV di rumah, ia dapat membendung aktviti jenayah yang mungkin berlaku di kawasan kediaman. Bimbang dengan harga CCTV yang mahal di pasaran? Jangan risau,  peranti tersebut kini ditawarkan pada harga mampu milik.

Pengeluar peralatan keselamatan rumah pintar terkemuka di dunia, EZVIZ turut menghasilkan kamera keselamatan yang ditawarkan pada harga mampu milik dan memiliki ciri teknologi terkini. Salah satunya adalah siri C6N. Kamera sekuriti ini dibangunkan dalam platform baharu dengan teknologi ‘Smart Vision bersama Smart IR’ yang dapat memberikan pandangan kamera yang lebih jelas ketika waktu malam.

Dengan harga serendah RM135 yang boleh didapati di Lazada,sudah pastinya ramai yang mahu memilikinya. Lebih menarik pengguna boleh memantau kediaman mereka melalui aplikasi khas yang dimuat turun ke telefon pintar.

EZVIZ C6N juga dilengkapi dengan pembesar suara untuk komunikasi dua hala. Dengan ciri ini, anda boleh berkomunikasi dengan orang yang berada di hadapan kamera, seperti semasa anda berada di luar rumah. Ciri ini juga boleh digunakan untuk menakutkan pencuri yang ingin mengambil barang anda.

EZVIZ C6N juga boleh mengikuti pergerakan objek yang dikesan dengan teknologi Penjejakan Pintar.  Fitur ini bisa diaktifkan jika Anda membutuhkannya.

Walaupun ia mempunyai slot Micro SD sebagai storan dalaman, EZVIZ turut menawarkan Cloud Storage yang boleh menjadi penyelesaian storan yang boleh diakses dari mana-mana sahaja.

Istimewa untuk pembaca Murai MY, kami berbesar hati untuk menghadiahkan anda 1 (satu) unit kamera keselamatan EZVIZ C6N kepada pemenang bertuah. Caranya mudah sahaja, anda hanya perlu menyertai peraduan yang kami sediakan beserta slogan yang menarik.


Zul Ariffin Sudah Berkahwin? Kelab Peminat Tampil Beri Penjelasan

Sebelum ini, dua pelakon terkenal iaitu Zul Ariffin dan Ruhainies menjadi perhatian ramai selepas tular video yang memaparkan kemesraan mereka berdua. Walaubagaimanapun, kelab peminat Zul Ariffin ,Zul Ariffin Fan Club (ZAFC) tampil memberikan penjelasan terhadap spekulasi berhubung dakwaan Zul dikatakan telah berkahwin.

Menerusi hantaran di Insta Stories, ZAFC menyatakan pihak mereka jarang memberi ulasan terhadap  gosip yang berlaku. Namun, spekulasi kali ini membuatkan mereka tampil bersuara untuk menjelaskan perihal sebenar.

“Seperti yang anda tahu, ZAFC jarang memberi respon terhadap sebarang gosip. Walaubagaimanapun, kami berasa perlu untuk mengambil langkah pada ketika ini.

Terdapat banyak khabar angin dan dakwaan baru-baru ini mengenai kehidupan peribadi Boss (Zul Ariffin), kerana beberapa video yang terlah disebarkan. Terdapat juga banyak pihak yang mendakwa mereka sangat, sangat rapat dengan Zul Ariffin.”- tulis pengendali ZAFC

Kelab peminat pelakon kacak itu turut mengumumkan bahawa Zul masih belum berkahwin dan berkawan dengan semua orang.

“Kami ingin mengumumkan bahawa dia belum berkahwin dengan sesiapa. Dia berkawan dengan semua orang, dan kami sangat menghargai jika pihak terlibat berhenti menyebarkan khabar angin untuk publisiti semata-mata.”-Jelas ZAFC

Di kesempatan itu, ZAFC menjelaskan mereka tidak mempunyai sebarang niat untuk mengaibkan mana-mana pihak dan ingin menjadikan media sosial sebagai  sebuah arena yang lebih sihat untuk semua orang.


Langgar SOP? Polis Buka Kertas Siasatan Perkahwinan Selebriti Di Genting Highland

Perkahwinan pasangan selebriti terkenal yang berlangsung di Genting Highlands baru-baru ini telah didakwa tidak mengikut prosedur operasi standard (SOP) Pelan Pemulihan Negara (PPN) Fasa 4.

Memetik laporan Harian Metro, Polis telah membuka kertas siasatan susulan tular video majlis perkahwinan pasangan tersebut yang dimuat naik di laman Facebook. Menurut Ketua Polis Daerah Bentong, Superintendan Zaiham Mohd Kahar berkata, polis menerima laporan berkaitan video berdurasi 41 saat itu pada 10.30 malam tadi (Isnin) yang memamparkan perkahwinan pasangan itu di sebuah villa di Genting Highlands.

Difahamkan, hasil siasatan pihak polis, majlis itu berlangsung pada 8.30 malam, 15 Disember lalu dan terdapat tetamu yang tidak memakai pelitup muka dan serta tidak mengamalkan penjarakan fizikal.

“Keadaan itu dilihat melanggar SOP PPN Fasa 4 dan polis sudah membuka kertas siasatan berikutan penularan insiden itu,” kata Zaiham dalam sebuah kenyataan

Susulan itu, polis akan mengesan dan mengenal pasti kesemua individu yang hadir dalam majlis perkahwinan itu serta kes disiasat mengikut Perkara 17 Peraturan-Peraturan Pencegahan dan Pengawalan Penyakit Berjangkit (PPDPPB) 2021.

“Orang ramai diminta untuk tidak membuat sebarang spekulasi berkaitan insiden ini serta dinasihatkan orang ramai untuk terus mematuhi SOP yang ditetapkan oleh Majlis Keselamatan Negara,” kata Zaiham lagi seperti dilaporkan portal akhbar tersebut

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Beliau Tak Perasan Saya’- Siti Nurhaliza Tak Sangka Jumpa Guru Sekolah Ketika Hantar Bantuan

Seperti sedia maklum usahawan dan penyanyi tersohor negara, Dato’ Sri Siti Nurhaliza merupakan selebriti terawal memberi bantuan kepada mangsa banjir di sekitar Kuala Lumpur, Selangor dan juga di Pahang.

Penyanyi kesayangan ramai ini, aktif memberi sumbangan di sekitar daerah kampung halamannya. Menerusi perkongsian Siti di Instagram, penyanyi ini singgah di Kuala Lipis baru-baru ini bagi menghantar barang bantuan di sana.

Siti yang menghantar barang bantuan di Taman KSM, Kuala Lipis tidak menyangka bertemu dengan guru gimnas ketika sedang berbual dengan penduduk taman tersebut.

“Sewaktu ke Kuala Lipis baru-baru ini, saya singgah di Taman KSM menghantar bantuan di sini. Bantuan diletakkan di rumah seorang aunty berbangsa Cina yang menjadi tempat pengumpulan dan pengagihan bantuan untuk warga taman tersebut. Sepanjang saya di rumahnya, beliau memang tidak perasan saya.

Saya juga berborak-borak dengan penduduk taman tersebut, kemudian lalu seorang wanita berbangsa Cina juga, yang saya memang kenal sewaktu zaman sekolah. Beliau juga tidak perasan saya.

Sepanjang berada di sana, saya memang memakai pelitup muka (mask) dan akhirnya barulah terjadi sesi jejak kasih kami. Guru gimnas saya rupanya dan saya juga tidak perasan (maklumlah dah lama sangat).

Begitulah cerita, sesekali pulang ke daerah kenangan, banyak kenangan mengusik jiwa.” Kongsinya

Melihat aksi penyanyi dan usahawan berjaya ini di dalam video yang dikongsikannya di Instagram, membuatkan peminat selebriti ini jatuh cinta dengan sikap merendah diri Dato’ Sri Siti Nurhaliza. Ramai yang memuji sikapnya yang tidak lupa guru diruangan komen posting tersebut.

“Bagus nye Tok Tie, sangat humble…. Mahal sungguh statement ‘I kenal you lah. You tak kenal I’… Spontaneous dari orang yang memang jiwa humble. Salute!”

“Humble nya Tok Ti cuit kawan sekolah dia tu.. Langsung tak ada nampak diva atau artis popular. Respect gila”

“Down to earth dan makcik-makcik sangat cara dia sembang. Tak nampak pun diva, kan” komen mereka

Dari dulu lagi Dato’ Sri Siti Nurhaliza ni humble, sebab tu ramai peminat sayang!


Kereta Adik Dipenuhi Lumpur Banjir, Fazley Yaakob Bidas Komen Sinis Netizen

Penyanyi dan chef selebriti, Dato’ Fazley Yaakob meluahkan rasa sedih ketika mengunjungi kediaman adik perempuannya yang menjadi mangsa banjir di Hulu Langat, Selangor.

Perkongsian itu dibuat Fazley menerusi sebuah hantaran di Instagram yang turut berkongsi keadaan kereta adiknya yang dipenuhi dengan lumpur.

“Semalam saya sempat melawat adik perempuan dan suaminya di #Hululangat, sedih sendiri bila melihat keadaan kereta diorang.

Air sungai naik sampai ke tingkat 2 di taman perumahan mereka. Bukan setakat tenggelam kereta, ada yang dah roboh pun rumah batu dan pagar batu rumah masing-masing.”-Kongsi  Fazley

Dalam pada itu, Fazley turut membidas komen sinis yang diberikan oleh segelintir netizen yang tidak sensitif dengan perihal tersebut. Ia berikutan ada diantara mereka beranggapan keadaan kereta adiknya tidak seteruk seperti yang disangka.

“Saya terbaca komen-komen sinis, ‘alah kereta masuk air sikit je, setakat basah sikit apa masalahnya?’. Cuba tengok kereta ni, salah sebuah dari ratusan kereta yang tenggelam dalam air lumpur banjir.”- dedah Fazley

A post shared by Dato' Fazley Yaakob (@fazleyyaakob)

Menurut Fazley, dia masih terngiang akan kata-kata adiknya yang terbayang mereka sekeluarga akan hanyut dan tenggelam dek air banjir yang deras ketika itu.

“Terngiang kata-kata adik-adik saya ‘Balong, masa air masuk dalam rumah dan naik laju, kami dah terbayang, kitaorang anak beranak hanyut dan tenggelam bersama rumah ini malam ni”- katanya lagi

Di kesempatan itu, selebriti verstail ini turut berterima kasih kepada semua pihak terlibat yang tidak putus memberi bantuan kepada mangsa banjir yang melanda di beberapa negeri di Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat Tanya Soal Bunuh Diri Dan Percintaan, Izara Aishah Beri Pandangan Peribadi

Pelakon jelita Izara Aishah baru-baru ini beri peluang kepada peminatnya untuk berkongsi cerita atau soalan kepadanya di Insta Stories. Rata-rata ramai yang berkongsi masalah alam rumahtangga, hubungan dan percintaan dan ada juga yang berkaitan dengan isu bunuh diri.

Melihat banyak soalan dan perkongsian dari peminatnya, wanita ini memberi pandangan peribadi terhadap soalan dan kisah yang dikongsi mereka. Dalam banyak-banyak perkongsian, salah seorang peminatnya bertanyakan soal bunuh diri dan ini respon Izara.

“Normal ke bila kita ada masalah fikir nak bunuh diri” soal peminat

“Tak normal. Tapi jangan lah fikir. Nanti bila mati nanti lagi susah tau nak jawab soalan lah apa lah. Nak kena jumpa mungkar nangkir lagi. Adudu” jawab Izara

Selain menjawab isu bunuh diri, Izara juga beri pandangan mengenai soal percintaan kepada peminatnya yang inginkan nasihat dari pelakon tersebut.

“What say you bila seseorang cakap sayang tapi cinta belum ada dan masa sama kita penting untuk dia? Advise..” soal peminat

“Dia nak kawan tak mahu bercinta tapi tak bagi you ada kekasih lain. Cakap dia babai nak cari orang yang boleh cinta sat” pesan Izara


Isteri Atu Zero MLM Geram Servis Tiket AirAsia Teruk?

Tular di media sosial milik isteri pelawak terkenal tanah air Atu Zero, Shafeeqa Johari, yang memuatnaik tiket penerbangan AirAsia yang telah ditempah awal di akaun Instagram nya.

Menerusi perkongsian Shafeeqa, wanita ini meluahkan rasa geram dengan servis tiket syarikat penerbangan terkenal itu, nombor tempat duduk yang dipilih tidak sama semasa tiba waktu berangkat.

Bukan itu saja, Shafeeqa juga berkongsi beberapa insiden teruk yang melibatkan syarikat penerbangan tambang rendah itu di Instagram nya.

Tidak berpuas hati apa yang berlaku, isteri pelawak ini juga (tag) Tony Fernandes di media sosialnya agar pemilik syarikat penerbang tersebut mengetahui tentang masalah servis yang dialami.

“Korang pernah tak beli tiket flight, then dia suruh pilih seat. Tapi kena charge kan? Bukan free kan kalau lock seat awal-awal kan? Tiba-tiba by the time nak fly kat tiket seat no lain? Masa pergi KK aritu bergaduh gak kami dalam flight, dia orang campak jauh-jauh.

Tujuan kita spend sikit duit untuk lock seat, untuk kami dekat-dekat dengan family. Kalau jalan bujang, tak ada masalah kalau jauh pun. Anak saya seorang 5 tahun, seorang 2 tahun setengah. Korang campak semua macam tak ada human sense.

Tak ada anak ke semua yang urus ni? Ke nak salah kan mesin semua? Stroller aku hilang tak jumpa-jumpa. Kalau harga RM2.50 aku tak berkira lagi. Ni dengan SOP ntah ke mana. Haih… Malas nak bising. Siapa yang pernah kena boleh lah komen ya.

Lom lagi cerita kain kafan kami dia orang hold. Nak berjalan tak payah bawak stroller compact cabin bagai. Pramugari tua dia orang tu siap kasi jerit-jerit lagi tak bagi bawa masuk stroller. Kasi hilang. @tonyfernandes tak kisah lah you baca ke tak, you need to know abaout your service. Tq.” Luahnya

Perkongsian isteri pelawak ini mendapat perhatian orang ramai dan rata-rata memberi komen pernah mengalami masalah yang serupa diruangan komen posting tersebut.

“Batul… Baru je book tiket minggu lepas.. AA charge pula untuk seat..”

“Saya pun pernah kena dengan AA.. Sedih sangat.. Masa tu preggy.. Hanya Allah yang tahu”

“Selain daripada selalu reschedule. AA memang teruk lah servis nya. Tak tahu nak cakap macam mana tapi management dan servis macam tak profesional macam tak ada ilmu pasal benda-benda macam ni, ibarat dia orang main kutip jer pekerja asal ada rupa.. Selama ni training buat apa ntah”

“Ya kena juga.. Dah lah 2 kali tukar masa, lepas tu punya lah payah nak tukar balik masa yang dia bagi tu tak kena dengan waktu. Bila dah tukar masa, sesuka hati tukar seat anak kita umur 2 tahun. Tak kan nak duduk sorang-sorang plus bila check flight ada je seat kosong untuk 3 orang bukannya flight full pun… Aish.. Malas juga nak bising.. Tahan sabar je la” komen mereka lagi

Pemilik syarikat penerbangan tambang murah ini harus beri perhatian terhadap isu ini, dan ambil tindakan untuk tingkatkan prestasi perkhidmatan apatah lagi ramai yang mengadu hadapi masalah yang berulang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Unfollow’ Di Media Sosial Masing-Masing, Izreen Azminda Tampil Beri Penjelasan!

Pelakon, Izreen Azminda tampil memberikan penjelasan selepas timbul spekulasi yang mendakwa dia dan suami yang juga merupakan pemuzik terkenal,  Ude Wahid saling tidak mengikuti akaun Instagram mereka.

Menerusi posting yang dimuatnaik di Instagram, Izreen menjelaskan bahawa mereka sudah lama berbuat demikian dan kehidupan mereka kini juga berada dalam keadaan bahagia.

“Dah berzaman kot tak follow masing-masing..Apa masalah? Kitaorang sihat sejahtera ja kat sini. Nak kena follow nak kena post gambaq 5 minit skali ka baru kata kategori bahagia?”- jelas Izreen

Dalam pada itu,  Izreen turut mempersoalkan tindakan warganet di media sosial yang telah memuatnaik hantaran negatif yang disifatkannya sebagai satu penghinaan dan boleh didakwa.

“Yang hang pulak lebih-lebih dok mengundang post benda-benda lepas. Sakit ka apa hang ni?

Ingat na..post benda-benda yang boleh mengundang komen-komen negatif hinaan aib yang menjatuhkan dan sebagainya boleh didakwa!”- katanya lagi

Tambah pelakon ini, dia akui sudah lama berdiam diri dan akan mengambil tindakan undang-undang terhadap individu yang melemparkan tuduhan terhadapnya. Walaubagaimanapun, video tersebut sudah dipadam di aplikasi TikTok.

“Semua pakat ada life masing-masing dah.. Hang pulak gelabah bewak stuck dalam life orang lain.. Lama dah aku dok senyap dengan orang macam hang nie..Nak kena ambik tindakan gak ni.. Tunggi sat hang.”- tegas Izreen

Sekadar info, Izreen telah mendirikan rumah tangga bersama Ude sekitar Ogos 2019. Hasil perkahwinan, mereka dikurniakan dua orang cahaya mata lelaki, Aaron Ibrahim dan Ali Idrees . Menerusi perkahwinan Izreen bersama bekas suami terdahulu pula dikurniakan seorang cahaya mata, Muhammad Adrian Umar, 5 tahun.


“Doakan Saya Kuat”- Aliff Syukri Tidak Sihat?

Jutawan kosmetik terkenal, Datuk Seri Aliff Syukri telah menimbulkan tanda tanya di kalangan pengikutnya mengenai hantaran terbaharu di Instagram.

Dalam hantaran tersebut, Aliff dilihat memuatnaik foto tangannya yang dipasang drip air bersama ubat sedutan asma (inhaler) di atas katil.  Pada ruangan kapsyen, Aliff meminta orang ramai untuk mendoakannnya supaya kuat menghadapi dugaan yang dihadapi.

“Assalamualaikum mohon doakan saya kuatkan tabah dan dipermudahkan menghadapi dugaan ini semoga Allah sentiasa bersama saya dan keluarga saya. Abah sayang dengan korang semua..”-tulis Aliff

Dalam pada itu, dia turut memberitahu akan dianggap seperti sengaja mahu mencetuskan kontroversi sekiranya mendedahkan penyakit yang dihidapi.

“Awak rasa saya sakit apa kalau saya bagitahu nanti orang kata saya buat kontroversi kalau saya tak bagi tahu orang tertanya-tanya, saya konfius awak-awak saya konfius.”-Jelas Aliff lagi

Sekadar info, Aliff dan Shahida telah berkahwin pada Ogos 2007 dan hasil perkahwinan dikurniakan lima orang cahaya mata Ammar Ahyan, Qadejah El Zahra, Ibraheem Adham, Yusoff Al Qaedawi dan Raudhah Arshiyah. Selain itu, pasangan ini turut mempunyai seorang anak angkat perempuan yang dikenali sebagai Ameena.


STAR PISCES Mulakan Pelayaran Pertama Dari Penang Dengan Norma Baharu. Harga Semalam Cukup Berbaloi!

Genting Cruise Lines mencapai kejayaan terbaru pada hari ini dengan Star Cruises sempena permulaan pelayaran pertama Star Pisces dari Pulau Pinang, di mana industri kruis tempatan telah tergendala akibat pandemik COVID-19 sejak akhir tahun 2019, menandakan permulaan pemulihan industri kruis dan pelancongan domestik dan
serantau.

Sebagai pelayaran pertama yang beroperasi di bawah norma baharu di Malaysia, Star Cruises telah memperkenalkan dan melaksanakan langkah-langkah keselamatan dan pencegahan yang dipertingkatkan untuk melindungi para penumpang dan anak-anak kapal, serta memberi pengalaman percutian kruis tanpa kebimbangan. Star Pisces juga akan beroperasi dengan had penumpang sebanyak 50% dan setiap penumpang dan anak kapal hendaklah di sahkan mendapat vaksinasi penuh untuk COVID-19.

“Pelayaran Star Pisces yang pertama pada hari ini dari Pulau Pinang memang satu detik permulaan yang mengujakan dan positif untuk industri pelancongan yang dapat memberi lebih pilihan percutian yang menarik kepada rakyat Malaysia seperti pelayaran 1-Malam ke Selat Melaka dan 2- Malam ke Pulau Langkawi. Kami sememangnya terus bergiat untuk mendidik dan memberi infomasi yang tepat dan terkini kepada orang ramai untuk memberi kesedaran mengenai langkah-langkah keselamatan dan pencegahan yang dipertingkatkan untuk mejadikan percutian kruis salah satu percutian yang paling selamat,” kata Puan Cynthia Lee, Timbalan Presiden Jualan, Genting Cruise Lines.

“Dengan pakej percutian kami yang berpatutan harga, pakej pelayaran 2-Malam ke Pulau Langkawi yang akan berlepas pada 26 dan 28 Disember 2021 telah hampir habis dijual berdasarkan had kapasiti yang dibenarkan. Kami optimis bahawa momentum permintaan untuk Star Pisces akan terus kukuh pada tahun 2022,” tambah Puan Cynthia Lee.

Genting Cruise Lines merupakan perintis dalam menawarkan kruis selamat di rantau ini sejak permulaan pandemik global dan bertujuan untuk terus mengembangkan operasinya di rantau ini, termasuk di Malaysia bagi membangunkan sector kruis dan pelancongan.

Genting Cruise Lines berharap dapat terus berkerjasama, serta mendapat sokongan kerajaan dan pihak berkuasa di Malaysia dan serantau, untuk berusaha ke arah mewujudkan ‘Harmonize Cruise Standard’ bagi membuka pelayaran antarabangsa secara terkawal dan selamat merentasi negara-negara yang terbabit seperti mewujudkan Lorong Perjalanan Bervaksinasi (VTL) untuk penumpang pelayaran.

Dengan inisiatif ini, Genting Cruise Lines berharap dapat terus membangunkan industri kruis dan pelancongan Malaysia dengan membawa penumpang-penumpang dari luar negeri melalui kapal-kapalnya yang kini berlabuh di rantau ini. Seterusnya, Genting Cruise Lines juga berharap dapat menawarkan kruis selamat ke lebih banyak destinasi tempatan di Malaysia dan antarabangsa seperti ke Phuket dan Medan pada masa hadapan.

Menurut tinjauan Murai MY di laman sesawang mereka, harga untuk seorang bagi pelayaran selama 1 malam di Penang bermula RM289. Harga mengikut jenis bilik dan terdapat juga pelayaran selama 3 hari 2 malam iaitu Penang-Langkawi-Penang. Menarik bukan?

Untuk keterangan lanjut atau tempahan kruis Star Pisces, sila layari laman web www.starcruises.com atau hubungi agen-agen pelancongan anda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Fitnah Level Bangs*t”-Tiz Zaqyah Berang Wajah Disunting Dalam Blog Lucah

Pelakon, Tiz Zaqyah meluahkan rasa berang terhadap sebuah blog yang memuatnaik beberapa keping foto yang memperlihatkan seorang wanita tidak berpakaian miripnya.

Menerusi laman Twitter, Tiz mendakwa foto lucah yang dimuatnaik oleh sebuah blog yang dikenali sebagai Dunia Puaka itu adalah fitnah semata-mata dan menepis dakwaan foto tersebut miliknya.

Kepala banar kau tu aku lahanat. Fitnah level bangsat”- tegas Tiz

Tambah Tiz lagi, blog tersebut turut dipenuhi dengan pelbagai kandungan lucah termasuk melibatkan kaum Melayu.

“Tengok content dia penuh benda-benda lucah…Malay porn. “- dedahnya

Dalam pada itu, tinjauan Murai di ruangan komen mendapati rata-rata netizen menggesa Tiz untuk mengambil tindakan undang-undang terhadap blog tersebut yang disifatkan mereka sebagai melampau.


Radin Jawab Dakwaan ‘Demand Pilih Job’

Baru-baru ini timbul dakwaan melibatkan penyampai radio dan pengacara popular, Radin yang dikatakan terlalu memilih tawaran yang diberikan kepadanya.

Menjawab dakwaan tersebut, Radin atau nama sebenarnya Radin Amir Affendy Ahmad Aruani, 31, tampil menjelaskan perihal sebenar. Menurut penyampai radio ERA ini, dia tidak pernah memilih setiap tawaran yang diberikan.

Sebaliknya, jejaka daripada Perak ini mementingkan soal kesesuaian masa dan jadual hariannya sebelum menerima sesuatu tawaran. Pendedahan teersebut sekaligus turut menjauhkan tafsiran bahawa Radin merupakan seorang yang tamak akan peluang diterima.

“Saya ada tugas hakiki sebagai penyampai Era jadi saya kena fikirkan itu sebelum berani mengambil komitmen lain.

“Kalau tawaran yang tidak bertembung pasti saya terima dengan hati terbuka, tapi kalau sampai perlu berada di luar lokasi itu memang saya mohon maaf saya tidak boleh lakukan,” jelas Radin

Dalam pada itu, Radin sentiasa bersedia untuk menerima cabaran menerusi tawaran sama ada sebagai pengacara atau pelakon namun masih berpendirian untuk tidak terimanya semborono. Malah, dia turut menyimpan hasrat untuk menjadi pengacara program yang lebih besar termasuk di acara yang berprestij.

“Saya tak kisah asal bawa rezeki saya okay saja. Tapi pasti saya juga ada cita-cita dan impian mesti nak jadi pengacara untuk acara besar.

“Saya bersyukur bakat saya semakin dilihat dan saya yakin akan sampai rezeki untuk saya nanti,” katanya lagi

Dalam perkembangan lain, Radin yang dikenali ramai dengan sikap peramahnya juga dalam perancangan untuk menamatkan zaman solo. Menjelaskan perihal tersebut, anak ketiga daripada empat beradik ini akan berkongsinya pada umum apabila sudah bersedia serta pada masa yang sesuai. Sekadar info, Radin kini hangat bercinta dengan pramugari dikenali sebagai Azlina Idris.


Disoal Adakah Sambut Perayaan Krismas, Ini Jawapan Ezurin Khyra!

Model dan sosialit, Ezurin Khyra sentiasa mendapat pertanyaan  ‘panas’ daripada orang ramai. Terkini, ibu kepada lima orang cahaya mata ini menjawab persoalan salah seorang peminatnya mengenai adakah dia menyambut perayaan Krismas sewaktu berada di London, United Kingdom.

Menerusi Insta Stories, Ezurin disoal oleh peminat adakah dia menyambut perayaan Krismas.

“Adakah anda menyambut Krismas?’-Soal Peminat

Ezurin kemudian menjawab dia hanya menyambutnya di London kerana semua tempat ditutup berikutan peningkatan kes COVID-19.

“Hanya di London, Kerana semuanya ditutup di sini.”-Jelas Ezurin

Tambahnya lagi, dia akui berasa seronok dapat meluangkan masa bersama keluarga apatah lagi anak-anaknya kini sedang bercuti sekolah.

“Seronok dapat makan di rumah bersama-sama dengan keluarga ditambah dengan semua anak saya sedang cuti sekolah.”- jelas Ezurin lagi

Sebagai info, pemilik nama penuh Ezurin Yusnita Bt Abdul Malik ini dilahirkan pada 6 Jun 1972 di Pulau Pinang dan dibesarkan di Petaling Jaya, Selangor . Menerusi perkahwinan Ezurin terdahulu bersama bekas suami,Tunku Yaa’cob, mereka dikurniakan lima orang cahaya mata Tunku Amaan Khyra, Tunku Nadya Khyra, Tunku Omaan Khyra, Tunku Imaan Khyra, dan Tunku Rmaan Khyra.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penerbit Saat Kau Takluk Cinta Ini Terharu Drama Jadi ‘Trending’

Baru sahaja ditayangkan, namun drama Saat Kau Takluk Cinta Ini telah mencetuskan fenomena nya tersendiri.

Diadaptasikan daripada novel berjudul yang sama karya Sera Hezra, drama yang ditayangkan di slot Samarinda di TV3 ini membariskan ramai nama-nama popular tanah air. Selain Idris Khan dan Intan Najuwa selaku pelakon utama, Saat Kau Takluk Cinta Ini turut dibintangi oleh Wafariena, Shakilla Koriri, Shazwan Zulkifly, Wan Maimunah, Raja Azmi, Farhan Asri, Jasmin Hamid dan ramai lagi.

Menurut Jaja Ishak selaku penerbit Kembara Sufi Production Sdn Bhd,dia berasa gembira dan bersyukur dengan sambutan yang diterima apatah lagi ketika negara sedang berhadapan dengan konflik banjir.

“Alhamdulilah, sambutan yang diterima cukup baik dan saya gembira dengan sambutan peminat. Dalam pada negara berhadapan dengan musibah banjir, masih ada lagi yang memberikan sokongan kepada drama Saat Kau Takluk Cinta Ini,” kata Jaja

A post shared by TV3 | TV9 Drama Squad (@dramasangat)

Paling mengujakan apabila drama berkenaan juga trending nombor satu menerusi aplikasi Iqiyi Malaysia yang turut menayangkan drama ini menerusi aplikasi penstriman sejam selepas ditayangkan di TV3.

“Memang banyak cabaran yang kita hadapi untuk menyiapkan drama ini. Kami telah memulakan penggambaran pertengahan tahun ini sebenarnya.

“Namun dek kerana kekangan Perintah Kawalan Pergerakan (PKP) yang dilaksanakan ketika itu, kami terpaksa menangguhkan penggambaran dan menyambung semula selepas Hari Raya Aidilfitri.

“Apa-apa pun saya bersyukur kerana dapat menyiapkan naskhah ini seperti mana yang dijadualkan. Melihatkan sambutan hangat daripada peminat, itu menambahkan lagi semangat kami,” tambahnya.

Dalam pada itu, penerbit ini turut berasa bertuah kerana dapat bekerjasama dengan pelakon-pelakon hebat di dalam drama yang disifatkannya sebagai penuh dengan dramatik.

“Jika diikutkan jalan cerita yang dipersembahkan dalam drama ini begitu kuat dan penuh dramatik. Saya beruntung kerana dapat bekerjasama dengan barisan pelakon hebat kali ini.

“Semua memberikan kerjasama yang baik dan dalam masa yang sama terus menghidupkan watak mereka. Saya harap drama ini terus diterima ramai dan memberikan sesuatu yang baharu kepada semua,” kata Jaja lagi.

Tedahulu, Jaja melancarkan lagu Takdir nyanyian Aliff Iskandar yang dijadikan runut bunyi untuk drama ini. Lagu tersebut boleh ditonton melalui YouTube Indigital Music dan boleh juga didengar melalui semua platform digital.


Adegan Ranjang Disuruh Berhenti, Jun Ho & Lee Se Young Kecewa Dengan Pengarah?

Lee Jun Ho dan Lee Se Young membintangi drama Korea The Red Sleeve dan telah memasuki episod akhir.
Kedua-dua bintang yang telah selesai menjalani penggambaran drama itu juga bertemu semula disebuah rancangan di radio Noon Song of Hope.

Seperti yang dilaporkan menerusi Soompi, sepanjang siaran, Jun Ho dan Lee Se Young berkongsi cerita di sebalik tabir dari set drama mereka, serta menjawab soalan pendengar.

Salah seorang pendengar menghantar soalan tentang adegan ranjang Lee Se Young dan Jun Ho. Lee Se Young juga mendedahkan bahawa adegan itu sepatutnya lebih ganas.

“Saya tidak boleh memberi terlalu banyak spoiler, tetapi, kami belum selesai melakukan (adegan ranjang) semuanya, kemudian pengarah tiba-tiba menyuruh kami berhenti, dan dia memotong segala-galanya selepas itu. Cukupkah spoiler itu?” kata Lee Se Young sambil ketawa.

Jun Ho, yang kecewa kerana adegan ranjangnya berhenti di tengah jalan, bimbang adegan itu tidak sepadan dengan skrip. Bagaimanapun, pengarah itu berkata dia telah mendapat babak yang bagus.

“Jadi adegan itu berakhir sedikit berbeza daripada apa yang dikatakan skrip. Sebenarnya, San dan Deok Im melakukan apa yang dikatakan skrip, tetapi pengarah yang berkata, ‘Cukuplah. Itu lebih daripada cukup. cantik,,” kata Jun Ho.

“Saya bertanya kepadanya, ‘Adakah itu benar-benar mencukupi?’ Tapi apa kata kita berhenti bercakap tentang perkara ini sekarang,” tambahnya sambil ketawa.

Mendengar ini, Lee Se Young memberikan respons yang membuatkan dia ketawa.

“Drama itu mungkin menunjukkan diklasifikasikan sebagai 19 tahun ke atas untuk beberapa minit dalam adegan itu,” akhir wanita itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Takut Umur Saya Tak Panjang” – Aliff Syukri Mohon Maaf, Disahkan Positif COVID-19 Tahap Tiga

Jutawan kosmetik terkenal, Datuk Seri Aliff Syukri akhirnya menjawab spekulasi pengikutnya mengenai hantaran foto tangannya dimasukkan ‘drip’ air yang dipercayai berada di sebuah hospital.

Menerusi sebuah hantaran terkini di laman Instagram nya, Aliff memaklumkan dirinya telah dijangkiti wabak COVID-19 dan berapa di tahap tiga. Menurut Aliff, keadaannya itu turut melibatkan bahagian paru-paru dan kini berada di sebuah hospital bagi rawatan susulan.

Dalam pada itu, Aliff turut memohon maaf kepada semua yang mengenalinya kerana risau tidak berkesempatan untuk berbuat demikian. Malah, dia mengharapkan orang ramai dapat mendoakan kesembuhan dirinya.

“Kepada semua sahabat kenalan yang dikasihi, atau sesiapa yang mengenali saya, saya memohon kemaafan sekiranya pernah menyakiti awak.

“Maaf sekiranya pernah terkasar, mengumpat atau termakan secara sengaja atau tidak.
“Rasa lega dah mohon maaf pada semua. Takut-takut umur saya tak panjang. Doakan saya cepat sembuh.

“Saya ditahan di wad kerana dijangkiti COVID-19 tahap tiga melibatkan paru-paru saya. Saya ditempatkan di hospital untuk rawatan rapi,” tulis Aliff

A post shared by Aliff syukri bin kamarzaman (@aliffsyukriterlajaklaris)

Difahamkan, Aliff dijangkiti wabak tersebut usai pulang dari Turki bercuti bersama ahli keluarganya. Dalam perkembangan berkaitan, isteri Aliff, Datin Seri Nur Shahida dan anak-anak sedang menjalani kuarantin di kediaman mereka.


“Tak Perlu Beria Dengan Kehidupan Orang Lain”-Izreen Azminda Titip Pesanan Buat Penyebar Fitnah

Selepas memberikan penjelasan mengenai isu bersama suami, Ude Wahid yang dikatakan saling tidak mengikuti akaun Instagram, terbaru elakon  Izreen Azminda tampil bersuara meminta penyebar fitnah untuk henti kaitkan dirinya dengan perkara yang negatif.

Menerusi sebuah hantaran beserta kapsyen panjang di Instagram, Izreen seakan hilang sabar dan kecewa dengan sikap sesetengah individu yang tidak henti memfitnah dan mencari kesalahannya terutama melibatkan ‘pihak’ tertentu sejak sekian lama.

“MANUSIA NAMPAK HEBAT SEBAB AIBNYA MASIH ALLAH TUTUP! Jadi bersederhanalah dalam semua benda..Jangan pulun dan ambik kesempatan sangat!

Dah boleh STOP dah kot kaitkan benda-benda yang tak sepatutnya di media sosial “SESAPA” pun.

Dok banding itu dok banding ini serupa tidoq sebantai..serupa dah nampak masa depan yada yada..”- tegas Izreen

Tambah Izreen lagi. dia turut berharap agar si penyebar fitnah untuk tidak terlalu taksub dengan kehidupan orang lain dan mejadi punca kepada pergaduhan.

“Takdak sapa pun yang sempurna..Jadi tak perlu beria sangat dengan kehidupan orang lain..Chill chill ja jangan taksub sangat! Bukan dapat duit pun kan! Masing-masing pun dah berkeluarga..Anak-anak pun makin besaq ..

Benda pun dah makan tahun..Boleh berenti dah kot dari dok komen merapu dan jadi batu api! Baik komen yang baik-baik doa baik-baik ja tanpa dok kaitkan ngan mana-mana pihak!”- kongsi Izreen lagi

A post shared by I.Z.R.E.E.N A.Z.M.I.N.D.A (@izreen.azminda)

Walaubagaimanapun, menerusi ruangan komen di posting Izreen, segelintir netizen mempertikaikan kenyataan tersebut dan menyifatkan pelakon ini seperti ‘mudah melatah’.

“Tapi belah sana takde buat apa-apa pun. Dia throwback pun takde memburukkan..Rasa dia dah lama move on..Kalau tak takde la kahwin kan…Takpelaa kita orang luar taktau apa-apa..Tak boleh nak cakap. Takde kat situasi..Harapnya takde jadi masalah teruk kan..Semoga baik-baik semua..”-Netizen

“Saya follow dua-dua..Saya takpernah nampak belah sana buka aib dia ni..Tang mana yang tak move on..q&a netizen yang tanya..Hak dia la nak jawab..Tapi tak pernah la memburukkan.”- komen Netizen

Kecewa dengan tohmahan tersebut, Izreen tampil menasihati mereka untuk tidak membuat sebarang spekulasi. Menerusi carian Murai.my terkini, ruangan komen pada hantaran itu telah pun dinyahaktifkan.

Terdahulu, Izreen tampil memberikan penjelasan selepas timbul spekulasi yang mendakwa dia dan suami  saling tidak mengikuti akaun Instagram mereka. Walaubagaimanapun, Izreen menjelaskan mereka sudah lama berbuat demikian dan kehidupan mereka juga berada dalam keadaan bahagia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘I Sangap Main Ngan You’- Baby Shima Terima Mesej Lucah & Dedah Identiti Lelaki ‘Sangap’

Penyanyi Baby Shima, muat naik tangkap layar mesej gangguan seksual yang di hantar oleh seorang individu yang tidak bertanggungjawab di Instagram nya.

Individu berkenaan dengan nama akaun @hrhcrownprinceofalnaz itu menghantar mesej peribadi di Instagram Baby Shima dengan menyatakan hasratnya mahu meniduri penyanyi tersebut.

Berikutan itu, Baby Shima berharap orang ramai dapat membantunya menangani lelaki berkenaan, sambil menyelit sekali foto dan tangkap layar akaun Instagram milik individu tersebut.

“Spiderman ada.. Superman ada.. Yang ni superhero terbaru, sangapman. Cuba tolong settlekan sangap @hrhcrownprinceofalnaz ..Kesian teruk sangap dia ni” tulis Baby Shima

Selain menghantar mesej sedemikian, melihat nama akaun pemilik Instagram yang seakan nama akaun kerabat diraja Johor ini boleh membuatkan orang ramai salah sangka dan keliru. Bukan itu saja, maklumat di biodata milik individu tersebut juga agak kontroversial.

Melihat perkongsian penyanyi tersebut, ada yang memberi komen dengan mengkritik perbuatan lelaki berkenaan dan ada juga yang memberi komen mengenai nama akaun media sosial individu tersebut.

“Kau dah wajib kahwin dah ni hanat @hrhcrownprinceofalnaz”

“Sangapman.. Macam-macam perangai manusia sekarang ni” komen mereka

Ada juga warganet memberi komen dengan menyalahkan gaya pemakaian Baby Shima, yang mengundang individu seperti itu menghantar mesej sedemikian kepadanya.

“Kau tau sebab apa laki sangap dekat kau?? Sebab kau punya penampilan. Jadi jangan kau tanya kenapa ya. Jaga lah maruah tu. Nanti tak ada orang nak chat macam tu. Aku nasihat ja..”

“Baju yang di pakai harus cukup kain.. InsyaAllah”

“Laki ni tak salah siapa suruh seksi sangat”

“Jangan salah kan dia.. Cuba lah tengok cara pemakaian macam mana pula”

“Tak pelik pun kau kena kacau Shima… Tengok lah pemakaian kau macam mana..”

“Terlebih sangap ni kak report jer” komen mereka lagi


“Tak Yah Ler Perasan Hebat Sangat”-Shahrulezad Titip Pesanan Buat Pelakon ‘Diva’

Pengarah dan penerbit Radius One Production, Shahrulezad Mohameddin mendedahkan hakikat sebenar sebagai seorang pelakon tidak akan kekal lama dalam industri seni sekiranya  mempunyai sikap berlagak “diva”.

Menerusi hantaran yang dibuat di Instagram, Shahrulezad menyifatkan jangka hayat seseorang aktor dan aktres sebenarnya terlalu pendek kecuali buat mereka yang sentiasa merendah diri dan mempunyai hubungan yang baik dengan industri seni.

“Hakikat sebenar nasib pelakon di dunia. Bukan sahaja di Malaysia. Life span seseorang aktor dan aktres tu sebenarnya terlalu pendek kecuali mereka yang selalu merendah diri dan mempunyai hubungan PR yang baik dengan industri (kecuali Amitabh Bachchan, Shah Rukh Khan dan Rajinikanth).”-kongsi Shahrulezad

Dalam pada itu, dia turut berpesan kepada pelakon yang berlagak bahawa mereka bakal digantikan dengan pelakon yang jauh lebih muda pada bila-bila masa.

“Bagi mereka yang berlagak diva semasa di zaman kehebatan kalian. Trust me you are sooo REPLACEABLE! So tak yah ler nak perasan hebat sangat sebab anytime jer korang boleh ditukarkan dengan pelakon yang jauh lebih muda walaupun kurang berbakat

dan bila masa tu muncul tak yah ler korang terpinga-pinga tertanya-tanya kenapa tak der tawaran yang mula menyapa diri. Tanya pada diri sendiri ‘imej’ yang korang tinggalkan pada industri. Pada kami warga belakang kamera ni.”-pesannya

Kongsinya lagi, dia lebih teruja untuk bekerjasama dengan mereka yang bersikap  bagus berbanding selebriti yang berbakat besar namun menjengkelkan.

“Abam lagi teruja bekerjasama dengan artis yang mempunyai sikap yang bagus berbanding yang berbakat besar tetapi annoying. Abam takut abam tak ikhlas mengarah artis-artis begini.”- katanya lagi

A post shared by shahrulezad mohameddin (@budakijat)

Terdahulu, Murai My melaporkan Shahrulezad tampil memberikan pesanan  terhadap segelintir artis-artis ‘pendek akal’ yang sengaja mencetuskan provokasi kononnya tanpa mendapatkan vaksin  masih boleh meloloskan diri menyertai produksi. Shahrulezad turut memberikan pesanan pada penerbit dan stesen televisyen untuk berhati-hati apabila berurusan dengan artis-artis sedemikian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Masuk Campur Urusan Orang Islam, Firdaus Wong Mahu Sashi Kumar Di Tahan?

Pendakwah dan aktivis terkenal tanah air, Firdaus Wong muat naik kenyataan yang dikeluarkan oleh Presiden Persekutuan Hak Asasi Manusia Global, Sashi Kumar di akaun Instagram nya menarik perhatian orang ramai.

Sashi yang menganggap pesanan dari penceramah bebas terkemuka dunia Dr Zakir Naik, yang melarang umat Islam dari menyambut perayaan Krismas sebagai tanda memecah belahkan perpaduan kaum di Malaysia.

Melihat kenyataan yang dikeluarkan oleh Shashi di laman Facebook nya, pendakwah ini bangkit bersuara bagi membidas semula tuduhan yang di lemparkan terhadap Dr Zakir Naik di Instagram nya.

“Kesian saya melihat media memetik individu seperti Sashi Kumar sebagai sumber berita. Kenapa?

Kalaulah page original dan page bukan original pun tak dapat dibezakan dan lalu disamakan, apa lagi boleh diharapkan dari Sashi Kumar?

Golongan ini tiada kerja lain ke selain dari fokus pada para pendakwah Islam atau apa-apa sehaja yang berkaitan dengan Islam?

Sashi Kumar ini patutnya ditahan dan didakwa kerana masuk campur dalam urusan orang Islam. Apa hak Sashi Kumar dan geng masuk campur dalam urusan orang Islam?

Ada kami Muslim mempertikaikan perintah agamawan agama lain? Ada kami Muslim pertikaikan keengganan anda memakan daging lembu sebagai Hindu?

Ada kami sebagai Muslim memaksa penganut agama Hindu untuk menyertai upacara korban dan menyembelih daging lembu setiap tahun untuk menunjukkan semangat Keluarga Malaysia? Tidak! Kami tak paksa kerana kami sebagai Muslim faham.

Sashi Kumar memang tak faham atau buat-buat tak faham isu untuk ‘test water’? Atau Sashi Kumar ini ejen RSS dan Hindutva di Malaysia? Tanya je. Jangan marah nanti kena jual bak dialog dalam filem P. Ramlee….

Isu ini membuatkan ramai orang Muslim berkongsi pandangan dan bersuara di ruangan komen di Instagram pendakwah ini, rata-rata ramai yang bersetuju dengan apa yang dikatakan oleh Firdaus Wong apatah lagi pesanan yang diberi Dr Zakir Naik adalah untuk orang Islam sahaja.

“Perpaduan disandarkan kepada ucapan hari perayaan? Really? Come on. Your religion is your religion, my religion is mine. Jus enjoy the holiday”

“Islam tidak pernah memaksa agama lain. Tetapi mereka tetap tidak puas hati. Dalam Al Quran dah terangkan. Mereka akan terus menerus memusuhi Islam”

“Si Kumar ni ingat Dr pesan kat Malaysia je ke? Statement Dr tu general, means globally spread. Ingat satu dunia ni banjir ke sampai tak nampak daratan langsung? Bodoh-bodoh lah”

“Jangankan Sashi Kumar…. Yang melayu-melayu lain pun sokong statement Sashi ni.. Sedih! Pada saya, statement Zakir Naik tu simple je.. Tak ada sebab nak wish tak payah lah wish.. Tu je.. Lagipun tu memang perayaan keagamaan kan.. So, tak payah lah terlibat” komen mereka


“Gelupuh Kawin Yet Event Tak Ikut SOP?”-Diva AA Perli Isu Majlis Perkahwinan Selebriti Terkenal Tidak Ikut SOP

Pengacara dan pelakon sensasi, Azwan Haji Ali atau lebih dikenali sebagai Diva AA tampil bersuara selepas tular dakwaan mengenai sebuah majlis perkahwinan selebriti terkenal telah melanggar prosedur operasi standard (SOP) yang telah ditetapkan.

“GELUPUH KAWIN YET EVENT TAK IKUT SOP?”-Soal Diva AA

Dalam ciapan itu, Diva AA turut  berseloroh memerli pengarah terkenal, Michael Ang untuk terus membuat teguran secara terbuka.

“SO? NANTI @MICHAEL ANG BOLEH TAK KO MENYALAK KUAT LAGI?”- seloroh Diva AA

Terdahulu, menurut Utusan Malaysia, Ibu Pejabat Polis Daerah (IPD) telah membuka kertas siasatan berhubung penularan video majlis pasangan selebriti terkenal yang diadakan di sebuah villa di Genting Highlands.

“Kita menerima laporan pada pukul 10 malam tadi. Polis akan bertindak mengesan dan mengenal pasti kesemua individu yang hadir dalam majlis perkahwinan selebriti tersebut”-Kata Ketua Polis Daerah Bentong, Superitendan Zaiham Mohd. Kahar pada Utusan

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tapi Sekejap Saja Dia Muncul”-Anzalna Nasir Mimpi Arwah Siti Sarah

Pelakon jelita, Anzalna Nasir menceritakan bahawa penyanyi, Allahyarhamah  Siti Sarah Raissuddin pernah hadir dalam mimpinya walaupun hanya untuk seketika.

Menurut Anzalna , dia termimpikan penyanyi kesayangan ramai itu berkemungkinan kerana berulang kali  menonton video penggambaran jenama pakaian milik Allahyarhamah, Loveta bersama alunan lagu miliknya.

“Mungkin kerana terlalu banyak kali repeat tengok video shooting @lovetahq dengan alunan lagu dari arwah @sitisarahraissuddin sampai termimpi arwah. Al-Fatihah..tapi sekejap saja dia muncul.”-Kongsi Anzalna

Tambah Anzalna lagi, dia menyifatkan anak kedua penyanyi itu, Dzahira Talita Zahra,8, merupakan seorang anak yang kuat dan cantik. Malah, Anzalna juga akui gembira dapat meluangkan masa bersamanyua.

“Dekta anak yang cantik, sangat manja, kelakar dan sangat kuat tetapi ada masa dia akan termenung. Had such a great time with her. Love you Dekta!”- tulis Anzalna lagi

Sekadar info, Siti Sarah telah menghembuskan nafas terakhirnya tepat pada pukul 5.13 pagi di Hospital Universiti Kebangsaan Malaysia (HUKM) pada 9 Ogos 2021 selepas bertarung nyawa melawan jangkitan Covid-19.


Umie Aida Kagum, Mangsa Banjir Tenang Dan Sempat Bergurau Walaupun Di Uji

Pelakon jelita Datin Seri Umie Aida berkongsi pengalaman di media sosial, ketika turun padang bersama pasukannya bagi memberi bantuan kepada mangsa bencana banjir.

Umie Aida memuatnaik video ketika menghantar bantuan kepada mangsa banjir, apa yang membuatkan wanita ini kagum adalah mangsa banjir kelihatan tenang dan redha menghadapi ujian yang sedang dilalui mereka.

Dalam video yang dikongsikan ini, kelihatan seorang wanita yang merupakan salah seorang mangsa banjir tersenyum dan ketawa gembira melihat kehadiran Umie Aida yang datang menghulur bantuan ditempat mereka.

“Setiap kampung saya masuk dan lihat sendiri keadaan rumah mereka. Kebanyakkannya total lost. Habis semua barang-barang dalam rumah rosak. Tapi mereka tenang dan redha dengan keadaan yang berlaku. Masih boleh bergurau senda.

Tengok sendiri adik ni, comel sangat-sangat. Macam jejak kasih pula. Hehehe.. Kita rasa nak peluk je dia. Love you dik.” Tulisnya

Perkongsian pelakon ini mendapat perhatian rakan artis dan peminat, masing-masing berkongsi komen di ruangan komen posting tersebut.

“Respect mu!! Sayang mu sesangat! Semoga Allah lindungi mu dan keluarga dari sebarang musibah atau penyakit merbahaya aamiinn” @jozlynnhanania

“Teruja dapat berjumpa artis pujaan…. Terubat kesedihan di hati..”

“Dia jadi terharu akak datang. Dalam keadaan sedih dan penat tu dapat terubat sekejap dengan kehadiran akak… MasyaAllah… Baik sungguh aturan Allah” komen mereka